Ҡатын-ҡыҙҙың бөтә матурлығы - әсә булыуҙа\n3 Июнь , 11:36\nСалауат бала табыу йорто янында “Әсә һәм бала” скульптураһы ҡуйылды.\nБыл скульптура үткән быуатта уҡ барлыҡҡа килә. Беҙҙең ҡалала 1952 йылда тәүге бала табыу йорто төҙөлгәнгә тиклем дауахана барагында бала табыусылар өсөн ике койка ҡарала. Бина төҙөлөүсе дауахана биләмәһендә тәүге объект була. Һуңғараҡ, 1955 йылда, бала табыу йортона ингән ерҙә “Әсә һәм бала” статуяһы ҡуйыла. Уйлап ҡараһаң, уны урынлаштырыу өсөн был иң ҡулайлы урын. Ваҡыт үтә, бала\nтабыу йорто бинаһы йылдам үҫеүсе ҡаланың талаптарына яуап бирмәй башлай. 1958 йылда яңы бала табыу йорто үҙ ишектәрен аса. Ә статуя дауахана ҡаласығында ҡала, тик уны туберкулезға ҡаршы диспансер бинаһы ҡаршыһына күсерәләр. Ошо ваҡытҡа тиклем ул ҡала халҡы һәм ҡунаҡтарының иғтибарынан ситтә ҡалып, ағастарға ҡапланып ултыра бирә. Бәхеткә, ул ҡала хакимиәте башлығының күҙенә салына. Скульптураны реставрациялап, уны тейешле урынға күсереү ҙә - уның идеяһы. Социаль селтәрҙә һорашып белешеүҙәр тарихи дөрөҫлөктө тергеҙергә һәм скульптураны ҡала бала табыу йортона күсерергә кәрәклекте күрһәтә.\nСкульптура ярты быуаттан ашыу эҫелә, һыуыҡта, ямғыр һәм ҡар аҫтында торған, әлбиттә, ул зыян күрә. Ярай әле, беҙҙең ҡалала шәп рәссам, скульптор һәм реставрациялаусы Илнур Ильясов бар. Уның алтын ҡулдары гипслы скульптураға яңы һулыш өрә. Был эште ул хеҙмәттәше София Сергейчива менән башҡара. Ҡыҫҡа ғына ваҡыт эсендә “Махсус автохужалыҡ” йәмғиәте директоры Юрий Кирилловтың ярҙамы менән бала табыу йорто биләмәһендә скульптураны урынлаштырыу өсөн майҙансыҡ эшләнелә.\n- Ул аяныс хәлдә ине. Аяҡтың бер өлөшө һәм подиум зыян күргән. Арматура аша һыу үтеп бетонды емергән. Скульптураның сатнаған урындары бик күп ине. Уны ҡарап сыҡҡандан һуң, постаменттан фигураны алып, күсереп ултыртып булмаясағын аңланыҡ. Ул емерелеп төшөр ине. Шуға “Махсус автохужалыҡ” йәмғиәте тарафынан бирелгән кран ярҙамында скульптураны тулыһынса күсерҙек, шунда уҡ нигеҙен һалдыҡ. Композицияны нығытыр өсөн эске яҡтан кирбестән стена эшләргә тура килде, ә өҫтөн бетон менән ҡапланыҡ. Бөтә сатнаған урындарҙы һыланыҡ, тигеҙләнек, элекке ҡатламды алып ташланыҡ. Шунан һуң ғына скульптураны аҡ төҫкә буяныҡ, - тип һөйләй Илнур Ильясов.\n1 июндә уны тантаналы асыу сараһы булды. Скульптура янында бала табыу йортонан сыҡҡан әсәләрҙең яңы донъяға ауаз һалған сабыйҙары менән тәүге фотолары эшләнде.\n- Ҡала, уның кешеләре яҙмышы менән бәйле скульптураларҙың икенсе төҫ алыуы яҡшы күренеш, - тип билдәләне Игорь Миронов.\n- Баланы ҡосаҡлаған әсәй - һөйөүҙе сағылдыра, скульптура сабыйға әсәһе янында ни тиклем рәхәт булыуын күрһәтә. Әсәнең ҡосағы уны иң яҡшы яҡлаусы һәм дауа булып тора, - тине ҡала дауаханаһының баш врачы Илшат Яппаров.\nРоман Фаррахов фотоһы.


Белем бирә, бейетә, самолеттан һикерә... » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Белем бирә, бейетә, самолеттан һикерә...\nТормошта үҙгәрештәрҙән ҡурҡырға кәрәкмәй.\nХәҙерге йәштәрҙең өлгөрлөгөнә генә түгел, төрлө өлкәне берҙәй яулауына хайран ҡалырлыҡ. Эльвира Әсфәндиәрова ла үҙендә бер нисә һөнәрҙе туплаған, иңенә әллә күпме бурыс йөкмәгән. Хәйер, үҙе әйтмешләй, ул тормош йәмен һәм тәмен нәҡ орсоҡ кеүек әйләнеп йөрөп, мең мәшәҡәтте башҡарыуҙа, һәр саҡ хәрәкәттә булыуҙа таба.\nШуныһы бигерәк тә үҙенсәлекле: Эльвираның бер эше етди бурыс атҡарған учреждениела булһа, икенсе шөғөлө – күңел асыу, ял итеү өлкәһендә.\nАтап әйткәндә, ул холоҡ төҙәтеү колонияларында иркенән мәхрүм ителгәндәрҙе биологиянан уҡыта.\nЭльвираның был һөнәргә килеүе үҙе үк ҡыҙыҡлы. Башта ул Салауат педагогия колледжында коррекцион педагогика серҙәрен өйрәнһә, Стәрлетамаҡҡа килгәс, белем алыуын юғары уҡыу йортоноң тарих факультетында дауам итә. Әммә бер мәл теүәл фәндәрҙе үҙләштерергә тотона. Ғөмүмән, Эльвира тормошон ҡырҡа бороп ебәрергә бер ҡасан да аптырап тормай. Бындай аҙымға, боролоштарға күптәр һәләтле булыу түгел (бәлки, һәләтле булһалар ҙа), уйларға ла ҡурҡҡанда, уның тормошо үрнәк булырҙай.\n– Мин химиянан да уҡыта алам, – тип тә өҫтәй ул.\nЭльвира Әсфәндиәрованың икенсе шөғөлө кешеләрҙе йырлатыуҙа, бейетеүгә ҡайтып ҡала. Ул туйҙарҙа, юбилейҙарҙа тамада булып эшләй. Был һөнәре лә ҡыҙыҡлы, осраҡлы рәүештә, көтмәгәндә килеп сыға. Билдәле, атаһына оҡшап, телгә оҫта, һүҙгә маһир, баянда уйнауға әүәҫ ҡыҙ мәктәптә уҡығанда КВН уйындарынан, байрамдарҙан ситтә ҡалмай. Сценарий авторы ла, алып барыусыһы ла, йырлаусыһы ла – үҙе. Сәнғәт юлынан китһә лә уңыш ҡаҙаныр ине, бәлки, әммә бала саҡ хыялы бар бит әле. Ошо хыялға, уҡытыусы булыу теләгенә тоғро ҡала ҡыҙ.\nХәйер, бер шытып сыҡҡан һәләт ҡороп ҡаламы һуң: барыбер сәхнә тип яна Эльвира, гөрләтеп туйҙар үткәрә. Колледж тамамлағас, үҙе етеҙ, үҙе алсаҡ ҡыҙға сығарылыш кисәһен үткәреүҙе ышанып тапшырып ҡуялар. Кисә шул тиклем оҡшай уҡытыусыларға, хатта саҡырып, үҙҙәренең юбилейҙарын алып барыуын үтенә башлайҙар. Ана шулай “боҙоҡ телефон” ярҙамында тамада Эльвира Әсфәндиәрова даны тарала. Нисек кенә булмаһын, хәҙер инде уның туй үткәреүен теләһәң, ярты йыл алдан яҙылырға тура килә…\n– Алдан әҙерләнәм, һәр кемдең күңел донъяһын өйрәнеп, уның холоҡ-фиғеленә ҡарап һүҙ ҡушам, бейетәм, йырлатам, – тип ижад серен сисә алып барыусы. – Кәрәк икән, артистарҙы, фокуссыларҙы ла саҡырам. Әммә ҡунаҡтарҙың күңеле булыуы-булмауы өсөн барыбер үҙем яуаплы.\nТөрлө яҡлап өлгөр, тырыш Эльвираның концерттар ойоштороуы, сәхнәгә сығып йырлауы, конкурстарҙа ҡатнашыуы хаҡында ла әйтергә булыр ине. Әлегә бер генә ҡыҙыҡлы хыялын һәм уға өлгәшеүен әйтеп үтәйек. Эльвира ҡасандыр парашют менән һикерергә хыяллана һәм быйыл яҡындарынан әрләнеп тә, һоҡландырып та был эшен атҡарып ҡуя. Йәнә, афарин!\nӘ шулай ҙа барыһынан бигерәк Эльвира Әсфәндиәрованың артабанғы уңыштары, хыялдары ҡиммәт. Ҡасандыр ул ғаиләһе, үҙ балалары булыуы тураһында хыяллана ғына алған, сөнки күреү һәләте ныҡ насарайып киткән, һәм операциянан һуң табиптар бала тапҡанда бөтөнләй һуҡырайыу ҡурҡынысы барлығын еткергән. Бына бит, Аллаға шөкөр, был йәһәттән дә еңеүсе Эльвира: Рөстәме менән Айҙар һәм Азалина исемле шап-шаҡтай малай-ҡыҙ табып үҫтерәләр.\n– Барлыҡ шөғөлдәрем, эштәрем ғаиләм, балаларым хаҡына, – ти замандашыбыҙ.\n…Хәҙерге йәштәрҙең өлгөрлөгөнә генә түгел, тәүәккәллегенә лә хайран ҡалырлыҡ.\nАвтор: Рәмил МАНСУРОВ әҙерләне\nФото: Эльдар ФӘТТӘХОВ фотолары


“Сәләмәтлек көндәлеге” эстафетаһы — Әбделкәрим ауыл биләмәһендә — Официальный сайт Районного муниципального бюджетного учреждения культуры "Баймакская межпоселенческая центральная библиотека" муниципального района Баймакский район Республики Башкортостан\n“Сәләмәтлек көндәлеге” эстафетаһы — Әбделкәрим ауыл биләмәһендә\nСәләмәтлек һәм әүҙем оҙон ғүмерлелек йылына ҡарата Баймаҡ биләмә-ара үҙәк китапханаһы иғлан иткән эстафета сиктәрендә иҫәп буйынса 13-сө ауыл биләмәһендә Сәләмәтлек кисәһе ойошторолдо. Бикеш ауыл биләмәһе вәкилдәрен һәм баһалама комиссияһын “Түңгәүер” фольклор ансамбле һаулыҡҡа арналған таҡмаҡтары, мәктәптең йәш сәсәндәре сәләмәт тормошҡа әйҙәгән ҡобайыры менән сәләмләне.\n“Ололар һүҙе – аҡылдың үҙе” бүлегендә күмәк көс менән әҙерләнгән бай йөкмәткеле күргәҙмә тәҡдим ителде. “Түңгәүер” коллективы ағзалары дарыу үләндәренең шифаһы, үҙенсәлектәре тураһында һөйләне, мәтрүшкә, боланут, әлморон һ.б. шифалы үлән, емештәрҙән әҙерләнгән эсемлектәрҙең ниндәй ауырыуҙарға дауа булыуы хаҡында бәйән итте. Һәр үләнде, сәскәне, емеште үҙ ваҡытында йыйыу зарур. Күргәҙмәлә ошо яҡта үҫкән 60-ҡа яҡын төр дарыу үләне күрһәтелде. Ҡамыр ризыҡтары күргәҙмәһендә халҡыбыҙҙың бауырһаҡ,төрлө емеш-еләктән бәлештәр, сәк-сәк, ваҡ икмәк кеүек милли ризыҡтары урын алды. Ҡул эштәре оҫтаһы, шиғырҙар ижад итеүсе Файза Булатова милли ризығыбыҙ – талҡан тураһында файҙалы мәғлүмәт менән бүлеште. Ҡул тирмәне талҡанының өҫтөнлөгө тураһында әйтеп үтте. Талҡан – файҙалы матдәләргә, витаминдарға бай, бик туҡлылы ла. Алыҫ сәфәрҙәргә сыҡҡанда атай-олатайҙарыбыҙ талҡан алғандар, был ризыҡ тиҙ боҙолмай, күгәрмәй. Ҡыуат ауылы уңғандары һөт ризыҡтары күргәҙмәһен әҙерләгән. Еләкле май, күбек майын әҙерләү серҙәре менән бүлеште. Оҙаҡ йылдар умартасылыҡ менән шөғөлләнеүсе Әминә һәм Әхмәт Ишйәровтарҙың балға, Рима һәм Кәбир Ҡунсбаевтарҙың ҡымыҙға арналған, Солтанғолова Зөһрә һәм Ғәбиҙә Ҡунсбаеваның милли кейемдәр, биҙәүестәр күргәҙмәһе лә ҡыҙыҡһыныу уятты. Бал, үлгән бал ҡорттарынан әҙерләнгән төнәтмә, прополис, ҡымыҙҙың шифаһы тураһында файҙалы мәғлүмәт бирелде.\nСараның сәхнәләге өлөшө мәғариф ветераны Сәйҙә Яманғолованың “Сәләмәтлек – Алаһтың бүләге” исемле сығышынан башланды. Хәҙистәргә, ислам дине ҡанундарына нигеҙләнеп Сәйҙә апай ауырыуға килтергән сәбәптәрҙе һыҙыҡ өҫтөнә алды: самаһыҙ ашау, көнсөллөк һ.б. “Ҡөрьән китабы – үҙе дауа, йәштәребеҙ иманлы булып үҫһен”, — тип изге теләктәрен еткерҙе ул. Әнисә Фәррәхованың “Наркотиктар һаҙлығында” әҫәре сәхнәләштерелде.\nӘбделкәрим ауыл биләмәһендә лә спорт һөйөүсе ғаиләләрҙең, спорт менән шөғөлләнгән балаларҙың, йәштәрҙең күп булыуы һөйөндөрҙө. Биләмәнең волейбол, футбол буйынса йыйылма командалары төрлө кимәлдәге ярыштарҙа ҡатнашып уңыштар яулай. Әбделкәрим ауыл биләмәһен оҙаҡ\nйылдар етәкләгән Һаҙый Кәримов, Чечняла хәрби бурысын үтәгәндә ғүмере өҙөлгән Илдар Булатов, милиция капитаны Рим Ишйәров иҫтәлегенә, балаларҙы, йәштәрҙе спортҡа ылыҡтырыуға ҙур өлөш индергән, мәғариф ветераны Ғилметдин Юлдыбаев исеменә һ.б. шәхестәргә арналған ярыштар даими ойошторола. Мәҫәлән, ошо көндәрҙә яугир уҡытыусылар иҫтәлегенә шашка һәм шахмат буйынса ярыштар башланған. Шашка уйыны оҫталарын бында балалар баҡсаһынан уҡ тәрбиәләйҙәр. Һәм маҡсатлы эштең һөҙөмтәләре лә һөйөндөрөрлөк: биләмә шашкасылары район, төбәк кимәлендә уңыштарға өлгәшә. Теннис, футбол, волейбол, еңел атлетика өлкәһендә еңеүҙәр яулаусы Рәмзил Әбдрәхимов, Юнир Сәйфуллиндар – урында йыйылма командалар туплап волейбол, футбол уйындарын ойоштороуға күп көс һалған. Ауылдан ситтә йәшәһәләр ҙә Әбделкәрим ауыл биләмәһендә спорт үҫешенә үҙ өлөшөн индерәләр, спорт ярыштары уртаһында ҡайнайҙар. Спорт һөйөүсе Гөлнара һәм Радмир Урмановтар ғаиләһенә лә һоҡланмау мөмкин түгел. Ғаилә башлығы волейбол ярыштарында әүҙем ҡатнаша, балалар ҙа шашка, волейбол, теннис, көрәш уйындарын үҙ итә. Улдары Рәдиф һәм Ғәлим төрлө кимәлдә үткәрелгән спорт ярыштарында һынатмай. Бәләкәстәре Гөлдәриә гимнастика менән шөғөлләнә. Ағалы-ҡустылы Рәмзил һәм Ғәҙел Булатовтар ҙа спорт менән дуҫ. Сарала ҡатнашыусы Ғәҙел Булатов йүгереүҙә алдынғылыҡты бирмәй. Оҙон дистанцияларға йүгереп, марафондарҙа ҡатнашып еңеүҙәр яулай. Сәмле һәм маҡсатлы егет 25 апрелдә Сибайҙа үтәсәк полумарафонда ҡатнашырға әҙерләнә. Ғәҙел барыһын да спорт менән дуҫ булырға, сәләмәт тормош алып барырға саҡырҙы. Гимнастика менән шөғөлләнгән мәктәп уҡыусылары ритмик бейеү башҡарҙы. Ҡыҙҙар һығылмалыҡта оҫталыҡтарын күрһәтте, еңел генә шпагатҡа ултырҙы, таҫма, обруч менән күнекмәләр эшләне. Сараға “Миләш”, “Түңгәүер” коллективтарының сағыу, тематик сығыштары йәм өҫтәне. Әбделкәримдәр бөгөн эстафетаны Беренсе Этҡол ауыл биләмәһенә тапшырасаҡ.


«Киске Өфө» гәзитенең сайты - САФ ҺАУАЛЫ САУҠАЛЫҠ - 2022 - Мәҡәләләр\nҠайһы берәүҙәр "Йәшел сауҡалыҡ"ты МВД мәктәбе, Президент ҡунаҡханаһы тирәһе генә тип уйлап хаталана. Беҙҙең райондың биләмәһе ҙур ғына һәм унда "Ихлас" мәсете, билдәле шифахана, лимонарий, ботаник баҡса, ВДНХ-ЭКСПО һәм башҡа күп төрлө ойошма һәм предприятиелар урынлашҡан. Баҙарҙарыбыҙ гөрләп эшләп тора, кинотеатрыбыҙ бар һәм төп ғорурлығыбыҙ - Башҡортостан урмансылары исемендәге парк (Парк имени Лесоводов). Шулай уҡ республика кимәлендә мөһим булған дауаханалар ҙа нәҡ беҙҙә. Ғөмүмән, "йоҡо" районы тип атап йөрөтһәләр ҙә, бында йәшәү өсөн бөтә уңайлыҡтар ҙа бар. Эшләйем тигән кешегә эш урындары ла етерлек.\nШулай ҙа беҙҙең райондың төп үҙенсәлеге һәм өҫтөнлөгө өҫтөбөҙгә ауырға торғандай ҙур һәм ҡуйы урмандарыбыҙ. Йәшеллеккә бәйләнеп килеүсе йәшәү өсөн мөһим тағы бер фактор - таҙа экология. Шулай уҡ сәнәғәт предприятиеларынан да алыҫтабыҙ. Тағы ла беҙҙең район аша ҙур трафиклы трасса үтмәүе лә отошло. Һәм, иң мөһиме, үҙәккә яҡынбыҙ.\nШулай ҙа башҡа райондарҙағы кеүек үк, беҙҙә лә етешһеҙлектәр бар. Ул да булһа транспорт мәсьәләһенең киҫкен тороуы. Йәмәғәт транспорты күберәк йөрөһә ине, тигән теләгебеҙ, дөрөҫөн әйткәндә, бөтә Өфө халҡыныҡы менән берүктер. Шулай уҡ күп ҡатлы йорттар эргәһендә машина ҡуйыу урындарының әҙ булыуы. Ҡышҡы ҡарлы-буранлы миҙгелдә Софья Перовская, Кувыкин, Мөбәрәков урамдары тығын ҡапҡанына эләгә.\nПарктарыбыҙ, урмандарыбыҙ булыуының кире яғы ла бар, ҡыҙғанысҡа күрә. Көндәр йылыныу менән урман байрам итергә яратыусылар менән тула, машиналар һаны бермә-бер арта, улар яҡындағы магазиндарға иҫереп килеп, урындағылар менән йыш эләгешеп китә.\nБалалар майҙансыҡтарының әҙ булыуы, юлдарҙың ремонт көтөүе, ҡышын йорт алдарын, юлдарҙы көрт баҫыуы, тротуарҙарҙың боҙлауыҡҡа әйләнеүе һәм башҡа ошондай мәсьәләләр башҡа райондарға ла хас һәм уларға айырым туҡталып тормайым.\nЯҙылған: 18.04.22 | Ҡаралған: 75


Мәғарифты модернизациялау. - Юлдаш\nҒәбдинов Айҙар Роберт Миңнуллин һүҙҙәре. Ниңә тынмай был йыр - Вәсил Ғәлимов көйө\nйырла бөтә донъя - Гүзәлиә Вәлиева көйө Йырла - Вәлиева Азалия, Гүзәлиә\nҺауа торошо йәй - SFL\nЯңылыҡтар 2 -\nМәғарифты модернизациялау. https://bash.news/yuldash/3227_meharifty-modernizaciyalau\n11 июл, 08:52\nПарламенттарҙа яҙғы сессия тамам – депутаттар каникулға таралышты. Рәсәй Дәүләт Думаһында һуңғы ултырыш уҙған йомала үтте, Федерация Советы уға йомғаҡты кисә яһаны. Был ултырыштарҙа мәсьәләләрҙең бик күп ҡаралыуы, мәҫәлән, юғары палатала уларҙың 89-ға етеүе, тап каникул алдынан булыу менән дә аңлатылалыр: көҙгәсә кисектереп булмаҫлыҡ закондар бар ине. Федерация Совет ағзалары кисә, әйтәйек, ҡышҡы ваҡытҡа күсеү тураһындағы законды раҫланы, октябрҙән тормошҡа ашасаҡ был ғәмәл, законһыҙ башҡарыла алмай бит инде.\nБашҡортостанда яҙғы сессияны ябыу, һуңғы ултырыш, бөгөн төшкә тиклем үтте. Көн тәртибе Федерация Советындағы һымаҡ уҡ тығыҙ раҫланманы, мәсьәләләрҙең һаны ла, ҡырҡыулығы ла ғәҙәти ултырыштарҙағынан әллә ни айырылманы. Бер мәсьәлә – мәғарифты модернизациялау йомғаҡтары үҙәктәрәк торҙо.\nСтудия ҡунағы - БР мәғариф министры Әлфис Ғаязов.\nӘлфис Ғаязов. Һуңғы йылдарҙа бер нисә яңы проект бойомға ашырылды. Был өлкәлә эш 2006 йылда башланып киткәйне. Бөтә проекттар ҙа финанс яғынан ҡаралған. Беренсеһе - "өҫтөнлөклө милли мәғариф", икенсеһе - "Беҙҙең яңы мәктәп” милли мәғариф проекттары. Мәғарифты модернизациялау проекты йомғаҡлау проекты кеүек. Беҙҙең республикала эш әүҙем ойошторолған. Был проекттар матди-техник яҡты ғына күҙ уңында тотмай. Тәү сиратта белем биреү системаһындағы идеологияны үҙгәртеүҙе маҡсат итеп ҡуя. Уҡыу йорттары бөгөнгө көн талаптарына яуап бирергә, алынған белем киләсәктә ҡулланылырға тейеш. Уңыштарыбыҙ ҙа күп. Мәғариф тармағына бүленгән аҡсаны маҡсатлы ҡулланып, мәктәптәрҙең эске, тышҡы күренеше ремонтланды, үҙгәртелде. Ошо шарттарҙа эшләүсе уҡытыусыларҙың абруйын күтәреү ҙә модернизация нигеҙендә алып барыла.\nРеспублика уҡытыусыһының уртаса эш хаҡы 22 мең 380 һум. Модернизация проекты уҡытыусының эш хаҡын ғына күтәреүгә түгел, уның эш һөҙөмтәһен яҡшыртыуҙы бурыс итеп ҡуя.\nЯҡшы эшләгән кешенең хеҙмәте лә юғары баһаланырға тейеш. Быйыл республикала БДИ һөҙөмтәләре үтә түбән булманы, был бары дөйөм Рәсәй күҙлегенән сығып әйтелгән һүҙҙәр. Был балдарҙы мәғариф системаһының бөгөнгө көндә ниндәй кимәлдә булыуын күрһәткән сара тип атап булмай.\nМәғариф бер урында ғына торорға тейеш түгел, ул саҡ үҫеш, үҙгәреш юлында булырға тейеш. Бөтә донъя мәғариф системаһында ошондай реформа бар. Ҡайһы берҙәре бәлки уйланып та бөтөлмәгәндер, аныҡ маҡсатын билдәләй белмәүебеҙ ҙә быға сәбәпселер. Рус теленә килгәндә, былтырғы менән сағыштырғанда, быйыл был күрһәткес 1 процентҡа түбән булды, Рәсәй буйынса был күрһәткес 10 процент тәшкил итте. Китап уҡымаған, бары компьютерға өҫтөнлөк биргән быуын үҫеп килеүе һис шикһеҙ хафаға һала. Уҡый белмәгән бала - фекерләй белмәгән бала.\nИнша яҙыуға килгәндә, ул мәктәптәрҙә ҡаласаҡ, иншаға булған талаптар ҙа үҙгәрмәйәсәк һәм уҡыу йорттарына ингәндә рус теленән имтихан тотасаҡтар.\nБилдәле булыуынса, мәктәптәр ябылыуының сәбәбе - оптимизациялау, ул балалар һаны кәмеүенә бәйле. Быны ата-әсәләр ҙә аңлай. Үткән уҡыу йылында 154 класта бары берәр бала ине. Мәктәптә 30 бала, ниндәйҙер класс бөтөнләй юҡ, башланғыс класта нисә уҡыусы булһа ла, уларҙы берләштереп бергә уҡыта алабыҙ, был бары ауыл мәктәптәренә ҡағыла. Ҙур мәктәптә белем алыу - төплө белем алыуға бер аҙым, унда заманса технологиялар бар. Уҡыусыларҙы йөрөтөп уҡытыу өсөн мәктәптәр транспорт менән тәъмин ителгән. Квалификацияһы түбән уҡытыусылар юҡ кимәлендә.\nУҡытыусылар етешәме тигәндә, әгәр мәктәптә хаҡлы ялдағы кеше, тәжрибәле уҡытыусы эшләй икән, беҙ бары уларҙың тәжрибәһенә таянырға ғына тейешбеҙ. Ялдағы уҡытыусыларға матур ял, киләсәккә мәғариф тармағы алдында торған бурыстарҙы бергәләп атҡарып сығыуыбыҙҙы теләйем.\nОло Тәләк. Һаман яна йөрәк. 30 йылдан һуң...\n20:05, 05 июн


«Киске Өфө» гәзитенең сайты - ИРҘӘР ҘӘ ИЛАЙ - 2021 - Мәҡәләләр\nИРҘӘР ҘӘ ИЛАЙ\nАтай... Әтей... Әтекәйем! Бына 24 йыл инде һине Бөйөк Еңеү байрамы менән ҡотлай алғаным юҡ.\n9 май иртәләре бала саҡтан һәр саҡ ҡояшлы булып хәтергә уйылған. Мәктәп янындағы обелиск эргәһендә орден-миҙалдар таҡҡан сал сәсле ветерандар, улар араһында һис төҫ ташламаған, йәш сырайлы, ыҡсым, төҙ кәүҙәле атайым...\nҺуғыш тураһында һөйләргә яратманы ул. Бары тик өҙә-йолҡа ишеткәндәрем буйынса ла бала саҡтан уның ҡот осҡос фажиғә булыуын күҙаллай инем.\nБашланғыс кластарҙа уҡыған сағымда төн уртаһында ишек шаҡығандарына уянып киттек. Өйгә оло ғына йәштәге бер уҙаман килеп инде: "Иптәш кесе лейтенат, иҫләйһеңме мине?" Баҡалы районында йәшәгән Сәғит исемле фронтташы эҙләп килгән икән атайымды. Тиҙ генә ҡоролған табын артында төнө буйы һөйләшеп-йырлашып сыҡты улар:\n"Три танкиста, три весёлых друга -\nЙыры йыр инде... "Волокаламское шоссе", "Т-34", "паёк," "хата" кеүек бер ҡасан да ишетмәгән һүҙҙәрҙе ғәжәпһенеп тыңлайым, унан бигерәк ике ветерандың ҡосаҡлашып илағанына аптырайым. Ирҙәр ҙә илар икән! Икенсе бүлмәлә ятһам да һаҡ ҡолағым менән барыһын да ишетәм бит, артабан үҙем дә ҡушылып илайым, сөнки уларҙың һөйләгәнен сабый ғына аңыма һеңдерә алырлыҡ түгелмен:\n- Иҫләйһеңме, Ханнанов, яуҙан һуң танкыларҙың гусеницаларын мәйеттәрҙең итенән таҙалап алырға тура килә торғайны...\n- Тирләп-бешеп, дошмандан йәшерер өсөн танк һыймалы соҡор ҡаҙабыҙ ҙа, мәле еткәс, танкыларҙы тиҙ генә кире ҡаҙып сығарабыҙ, ә тышта 4- 45 градус һыуыҡ! Үпкә сире шунан килә лә инде...\nСәғит ағай һуңынан атайыма халыҡ медицинаһы рецептары яҙып, төрлө үләндәр менән бандеролдәр ебәрә торған булды...\nАтайымдар 4 бер туған яуға киткән: Муллабай быуайым, атайым, Ғәбделхәй һәм Ғәбделхаҡ ағайҙарым. Төҫкә ныҡ матур булған Ғәбделхәй ағайым, саҡ өйләнеп, Ғәлиә еңгә менән бер нисә көн генә йәшәп өлгөргән, ҡыҙғанысҡа ҡаршы, бабайым да, ағайым да һуғыштан ҡайта алмаған. Муллабай быуайымдың ҡатыны Мәғүзә әбей магазинда сиратта торғанда үҙ-үҙенә таҡмаҡ әйтеп, өҙә баҫып бейей ҙә китә торғайны. Беҙ, бер ни аңламаған бәләкәс ҡыҙҙар, шарҡылдашып көлөшкән булабыҙ, ә әбейемдең күҙҙәре тулы йәш...\nТағы бер хәтирә...\nУкраинала булдымы икән был хәл, Беларустамы, төпсөнөп һорашырға баш етмәгән бит! Былай тип хәтерләр ине атайым: "Бер хатаға ингәйнек, күрәм, стенала мандолина элеүле тора. Хужаларҙан рөхсәт һораным да уйнап ебәрҙем башҡорт көйҙәрен! Ә уларҙың күҙҙәре дүрт булды:\n- Ҡайҙан һин, һалдат?\n- Ә фамилияң нисек?\n- Бынан бер нисә сәғәт элек кенә беҙгә бер егет ингәйне. Ул да мандолинала тап ошо көйҙө уйнаны. Фамилияһы ла Ханнанов ине, буғай...\nТеге егет, ысынлап та, Ханнанов булып сыға - һуғыштан иҫән-һау әйләнеп ҡайтҡан Ғәбделхаҡ ағайым! Ике яугир ҙа хатала "Ҡарабайҙы" уйнаған икән...\nЯҙылған: 06.05.21 | Ҡаралған: 227


Раил Сарбаев: Сәсеү майҙандарының яңы структураһы артыҡ игенде кәметәсәк // Иҡтисад | новости башинформ.рф\nРаил Сарбаев: Сәсеү майҙандарының яңы структураһы артыҡ игенде кәметәсәк\n9:56, 21 мая 2010 Иҡтисад\nИген баҙарындағы конъюнктураны уңышһыҙ тип атарға мөмкин. Ауыл халҡы бер тонна игендең хаҡын 3,5 мең һум күләмендә көткәйне, ысынында иһә 1900 һум алды. Иген һатыу файҙа килтермәй: баҙар хаҡы үҙҡиммәттән кәмерәк килеп сыҡты. Был хәлдән сығыу юлын ҡайҙан эҙләргә? Кесе йома көндө БР Дәүләт Йыйылышы-Ҡоролтай ултырышында парламентарийҙар был һорауҙы БР Хөкүмәте Премьер-министры Раил Сарбаевҡа йүнәлтте.\n— Бөгөн беҙҙең элеваторҙарҙа 650 мең тоннаға яҡын иген бар. Көҙгә тиклем уны һаҡлауҙы республика бюджеты үҙенә ала, — тине Раил Сарбаев. – Ә хаҡтарҙы беҙ көйләй алмайбыҙ.\nШулай ҙа киләсәккә саралар күрелә. Премьер-министр депутаттарға тотош алғанда сәсеү майҙандары структураһын үҙгәртеү хаҡында бәйән итте: «иген» майҙандары кәметелә, ә башҡа иген культуралары сәсеүлектәре киңәйтелә.\n— Быйыл ҡарабойҙай сәсеүлектәре 42 процентҡа арттырыла. Шулай уҡ кукуруз сәсеүлектәрен дә арттырабыҙ, — тине Раил Сарбаев. – Рапс менән әүҙем шөғөлләнә башланыҡ. Тәүге тапҡыр соя сәстек, шул иҫәптән 100 гектар – Мәләүез районында. Шишмә районында ла соя үҫтерергә маташабыҙ. Күберәк тә сәсергә мөмкин булыр ине, ләкин, баҡһаң, сояны табыу бик еңел түгел икән. Ә соя кәрәк. Мәҫәлән, Мәжит Ғафури исемендәге ҡошсолоҡ комплексына киләсәктә аҙыҡ етештереү өсөн 300 мең тонна самаһы соя талап ителәсәк.\nСәсеүлектәр структураһын ҡайтанан ҡарап, беҙ күпмелер кимәлдә артыҡ игенде көйләй алырбыҙ, тип уйлайым, — тип өҫтәне Раил Сарбаев.\nТеги: БР Хөкүмәте, БР Дәүләт Йыйылышы, ауыл хужалығы


Ашыҡмасы, килмәй торсо, ҡышым...\n26 Октябрь 2018, 17:27\nСалауат Мөхәмәт улы Йосопов Сәйетбаба ауылында тыуып үҫә. Юғары уҡыу йортон тамамлағас, район мәктәптәрендә уҡытыусы, директор вазифаларын башҡара, әлеге ваҡытта Красноусол минераль һыу ҡойоу цехында управляющий булып эшләй. Ҡатыны Миләүшә ханым менән ул һәм ҡыҙ үҫтереп, ейән-ейәнсәрҙәрен тәрбиәләшергә ярҙам итә. Ҡортсолоҡ менән шөғөлләнә, шиғырҙар ижад итә, матур итеп йырлай.\nСалауаттың әҫәрҙәре лирик нескәлек, фәлсәфәүи уйланыуҙар менән һуғарылған. Тормоштоң асылын ул иң элек кеше күңеле, кеше яҙмыштары аша аса, ябай ғына күренештәрҙән дә илаһилыҡ, йәшәү мәғәнәһе таба, дөйөмләштереүҙәр яһай.\n“Һуған йолҡа ҡатыным” шиғырында һуған түтәле менән фани донъяларҙа йәшәлгән ғүмер йылдарын йәнәшә һүрәтләй. Көҙ еткәс, түтәлдәрҙән һуған йыйып алабыҙ, араларында төрлөһө бар, серектәре лә осрай. Ғаиләлә бала донъяға килә, үҫә, берәүҙәре шәхес булып формалаша, халҡына, иленә хеҙмәт итә, икенселәре, быҫҡыған шәмдәй, былт-былт итә лә һүнә:\nҠайһылай уңған һуғаның,\nТулып ята түтәлдә.\nҺуған түгел, гүйә, ята\nОшондай поэтик табыштарҙы Салауаттың һәр шиғырында осратырға мөмкин:\nБар донъяны солғап ҡараңғыға\nТағы бер көн тыуа яңынан.\nҮҙе менән аҡлыҡ, сафлыҡ алып\nКилер ҡыштарымды һағынам.\nМатур тормош юлы үткән, яҡындарының, хеҙмәттәштәренең ихтирамын яулаған сал сәсле ҡәләмдәшебеҙҙең киләсәге яҡты, бәхетле, ижады тос булыуына ышанам.


Баш ҡаланың төньяҡ өлөшөндә юлдар ҡәнәғәтләнерлек түгел — Дөйөм Рәсәй халыҡ фронты // Сәйәсәт | новости башинформ.рф\nБаш ҡаланың төньяҡ өлөшөндә юлдар ҡәнәғәтләнерлек түгел — Дөйөм Рәсәй халыҡ фронты\n12:02, 24 марта 2016 Сәйәсәт\nФото: автор фотоһы | Видео: автор\nӨФӨ, 2016 йыл, 24 март. /«Башинформ» мәғлүмәт агентлығы, Ксения Калинина/.\n23 мартта «Юлдарҙың сифатын балайбыҙ» проекты сиктәрендә Дөйөм Рәсәй халыҡ фронтының төбәк бүлексәһе ағзалары республикала юлдарҙың торошон тикшерҙе. Алдан хәбәр ителгәнсә, «фронтовик»тар битараф булмаған автоһәүәҫкәрҙәрҙе һәм йәйәүлеләрҙе юлдарҙың проблемалы участкалары хаҡында хәбәр итеүҙәрен һораны. 02region@onf.ru электрон почтаһына йөҙгә яҡын мөрәжәғәт килде. Тап шулар буйынса емерек юлдар картаһы төҙөлдө. Дөйөм Рәсәй халыҡ фронтының төбәк штабы, Өфө хакимиәтенең коммуналь хужалыҡ һәм төҙөкләндереү идаралығы, Юлдар һәм яһалма ҡоролмаларҙы төҙөү, ремонтлау идаралығы, киң мәғлүмәт саралары вәкилдәре менән берлектә рейд ойошторолдо.\nРейдта ҡатнашыусылар Совет, Октябрь, Орджоникидзе һәм Калинин райондары юлдары, атап әйткәндә, Бабушкин, Комсомол, Сипайлово, Трамвай, Сельская Богородская, Вологодск, Ҡулса, Невский урамдары буйлап үтте. Тикшереү мәлендә юлдарҙың күпселек өлөшөндә соҡорҙарҙы ямау эштәре бара ине. Маршруттың планы буйынса ҡаланың төрлө урындарында туҡталыштар яһалды, унда район хакимиәте башлыҡтары урынбаҫарҙары «фронтовиктарға» юлдарҙың торошо хаҡында мәғлүмәт бирҙе.\nСовет районында Ибраһимов бульварында, Революция, Оло Граждандар, Бабушкин урамдарында юлдар бик насар. Бессонов урамында эштәр тамамлана. Комсомол һәм Киров урамдарында ла эш күләме ҙур.\nКалинин районы хакимиәте башлығы урынбаҫары Алик Вәлиев билдәләүенсә, бөгөн районда хәүефһеҙ йөрөү өсөн соҡорҙар ямала, төҙөлөш миҙгелендә капиталь ремонт башлана. Тәүҙә беренсе Май урамы төҙөкләндерелә. Быйыл район һәм ҡала көсө менән Интернациональ урамында эштәр тамамланасаҡ.\n«2014 һәм 2015 йылдарҙа ремонт үткәрелгән урамдарҙағы участкаларҙың торошо әлегә яҡшы. Һүҙ Черниковск, Богдан Хмельницкий, Баландин, Трамвай, Вологодск урамдары, шулай уҡ күпер тороҡтары хаҡында бара», — тип өҫтәне башлыҡ урынбаҫары.\nОрджоникидзе районы хакимиәте башлығының беренсе урынбаҫары Игорь Трухневич фекеренсә, ҡыштың йылы булыуы, шулай уҡ капиталь ремонт үткәрелмәүе юлдарҙың торошона кире тәьҫир итте.\n«Беҙ ҡаланың төньяҡ һәм көньяҡ өлөшөндәге юлдар торошон ҡараныҡ. Күп йәһәттән эштәр башҡарыла. Берҙән-бер һорау — технологияларҙы үтәү, был иһә ҡала хакимиәте заказсыһы вәкиле намыҫында ҡала, — тип билдәләне Дөйөм Рәсәй халыҡ фронты Башҡортостан төбәк штабының «Көндәлек тормош сифаты» эшсе төркөмө етәксеһе Николай Фадеев. — Өфөнөң көньяғында юлдар күпкә яҡшыраҡ. Черниковка, Индустриаль шоссе ҡәнәғәтләнерлек түгел. Июнгә тиклем бөтә эштәр ҙә башҡарыласаҡ, тип вәғәҙә бирҙе чиновниктар. Май айында йәнә рейд ойошторабыҙ һәм ремонт эштәренең нисек башҡарылғанын тикшерәбеҙ».\nТеги: дөйөм рәсәй халыҡ фронты,рейд,юлдар,мониторинг


Өфөлә танылған башҡорт яҙыусыһы Сабир Шәрипов донъя ҡуйҙы » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Өфөлә танылған башҡорт яҙыусыһы Сабир Шәрипов донъя ҡуйҙы\nӨфөлә танылған башҡорт яҙыусыһы Сабир Шәрипов донъя ҡуйҙы 31.08.2018 // Йәмғиәт\nБөгөн иртән Өфөлә танылған башҡорт яҙыусыһы, тәржемәсе, Башҡортостандың яҙыусылар һәм журналистар союздары ағзаһы, республикабыҙҙың атҡаҙанған мәҙәниәт хеҙмәткәре Сабир Шәрипов 71-се йәшендә арабыҙҙан китте.\nХушлашыу урыны һәм ваҡыты аныҡлана, тип хәбәр иттеләр республика Яҙыусылар союзынан.\nШәрипов Сабир Нәғим улы 1948 йылдың 20 мартында Башҡорт АССР-ының Белорет районы Баҡый ауылында тыуған. Белорет педагогия училищеһын тамамлаған, һуңынан ауыл мәктәбендә эшләгән. Ике йыл буйына тыуған Баҡый ауылында уҡытҡан. 1974 йылда Башҡорт дәүләт университетын тамамлаған. Уҡыған йылдарында спорт менән шөғөлләнә, республика һәм бөтә Союз кимәлендәге ярыштарҙа ҡатнаша, һәйбәт һөҙөмтәләр күрһәтә. Артабан «Совет Башҡортостаны» республика гәзитендә эшләй.\n1977-1979 йылдарҙа Совет Армияһында хеҙмәт итә. Демобилизациянан һуң «Совет Башҡортостаны» гәзите редакцияһының әҙәбиәт, сәнғәт һәм мәҙәниәт бүлеге мөдире була, бер нисә йыл «Ағиҙел» журналында эшләй. Мәскәүҙәге Юғары әҙәби курстарҙы тамамлағандан һуң Сабир Шәрипов эшмәкәрлеген Башҡортостан «Китап» нәшриәтендә дауам итә, нәфис һәм балалар әҙәбиәте редакцияһын етәкләй. Һуңғы йылдарҙа ул «Ағиҙел» журналының проза бүлеге мөхәррире ине. Оҙаҡ йылдар республика Яҙыусылар союзының проза секцияһы рәйесе булды.\nӘҙәби эшмәкәрлек менән студент йылдарында уҡ шөғөлләнә башлай. Яңы ҡәләм тибрәтеүсенең хикәйәләре республика гәзиттәрендә уҙған быуаттың 70-се йылдарында уҡ баҫыла башлай. «Тауҙарҙағы эҙ» тигән тәүге хикәйәләр йыйынтығы 1982 йылда сыға. Унан һуң «Ҡайынлы артылыш» (1985), «Хушлашмайым» (1992), «Старозимовье» (1995), «Аҡ ҡулсатыр» (1998) китаптары баҫыла.\nСабир Шәриповтың күп кенә хикәйәләрендә һәм повестарында яҙмыштары тәбиғәт донъяһы, башҡорт урманы менән бәйле кешеләрҙең тормошо һүрәтләнә. Яҙыусының тәүге күләмле әҫәре — «Хушлашмайым» романы 1992 йылда донъя күрә. Ул «Байкал-Амур» магистрален төҙөгән һалдат-офицерҙарҙың тормошон һәм көнкүрешен бар ысынбарлығында һүрәтләй. Сабир Шәриповтың бер нисә хикәйәһе һәм повесы рус, украин, татар һәм сыуаш телдәренә тәржемә ителгән. Уның 2004 йылда Чебоксарҙа баҫылған «Костер на снегу» хикәйәләр һәм повестар йыйынтығы сыуаш уҡыусыларының юғары баһаһын алды.\nСабир Шәрипов — тиҫтәнән ашыу проза китаптары авторы.


Ярлыҡау хаты байтаҡ ҡына һорауҙарға яуап эҙләргә этәргес бирә. Әммә был һорауҙарға әлегә яуап табыуы ҡыйын. Мәҫәлән, Мишәр (бәлки, Мәсер) ауылы ҡайҙа урынлашҡан булған? Был ауыл исеме төбәккә мишәрҙәр килеүе менән бәйлеме, йә булмаһа был ауыл кеше исемен йөрөткәнме? Тик шуныһы ғына билдәле, был ауыл беҙҙең төбәктә һәм Ағиҙел йылғаһы буйында урынлашҡан булған.\nАҡбирҙе менән Ейәнбирҙенең тоҡомо - Илсеғол Илсебаев та үҙ проб-лемаларын ярлыҡау хаты яҙып хәл итмәксе була. Мәҫәлән, 1702 йылда уҡ Апас Ейәнбирҙиев, йәғни Кесе Табын шәжәрәһендә күрһәтелгән Ейәнбирҙе улы Апас хаҡында һүҙ бара. Ярлыҡау хатынан өҙөк килтермәксемен:\n"Великому государю царю и Великому князю Петру Алексеевичу...\nБьют челом холопи твои, Уфинского уезду Ногайские дороги Кичи-Табынской волости Апаска Янабердеев с товарищи.\nВ вотчине, Государь, нашей вверх по Белой реке под Курманом горою в деревне Сюрнееве держит перевоз иноземского списку Матвей Атасин неведомо по какому указу и от того нам чинитца утеснение великое, а прежде, Государь, сего в том месте перевозов никогда не бывало, потому что через Белую реку ниже и выше того перевозу броды мелкие.\nМилосердный Великий Государь царь и Великий князь Петр Алексеевич... Пожалуй нас, холопей своих, вели, Государь, ево, Матвея, с тово перевозу свести, чтоб нам от того впередь утеснения не было, а преж сего мы в том месте для кочевья и для всяких вестей от воинских людей держали свои лодки и перевозились сами, а перевозных денег никогда никому не платили.\nВеликий Государь, смилуйся!”\nАртабан был ярлыҡау хатында сит ер кешеләре хаҡында һүҙ бара. Ул осорҙа сит ер кешеләре тип сит ил кешеләре аталған. Ул осорҙа Башҡортостан биләмәһендә Польша кешеләре була. Ысынлап та, 1701 йылда Матвей Атасин Ағиҙел йылғаһында кәмә менән сығыу урынын дәүләттән арендаға алып, бының өсөн ҡаҙнаға йылына 10 алтын (йәғни 30 тин) түләргә тейеш була. Билдәле\nбулыуынса, был осорҙа оҙайлы Төньяҡ һуғышы бара һәм дәүләт ҡаҙнаһын тулыландырыу өсөн төрлө юлдарға барғандар. Мәҫәлән, шул осорҙа кәмә менән сығыу урынынан башҡа йылғаны аша сығыу тыйылған. Кәмә менән сығарыу өсөн ҙур хаҡ алынмаған. Тик Ҡормантау эргәһендә Ағиҙел йылғаһы аша сығыу урыны иң ҡулайлы урындарҙың береһе булған һәм был тирәнән йылғаны аша сығып йөрөүселәр күп булған. Урындағы халыҡ өсөн был кисеү стратегик әһәмиәткә эйә булған һәм улар үҙҙәренең элекке йөрөгән маршруттарын үҙгәртергә йыйынмағандар. Ә "эшҡыуарҙар” ошонан файҙаланып аҡса эшләргә тырышҡан. Әммә бындай аҡса эшләргә ынтылыуҙан кесе табындар һиҙелерлек зыян күргән. Батшаға ярлыҡау һорап яҙған хаттары ла юҡтан ғына түгел.\nЯрлыҡау хаты яуапһыҙ ҡалдырылмай һәм воевода кисеүҙән рус кешеләрен алдыртыуы хаҡында Апасҡа хәбәр еткерә.\nШуныһы ҡыҙыҡлы, был ярлыҡау хатында Ҡормантау итәгендә быға тиклем яҙма мәғлүмәттә осрамаған Сөрнәй-Сөрмәй ауылы хаҡында һүҙ бара. Әлеге Ҡормантау ауылы ул осорҙа булмаған. Ә әлеге Яугилде ауылының элек Ҡормантау итәгендә урынлашыуы билдәле. Ошо Сөрнәй ауылы кешеләре күсенеп Яугилдегә башланғыс һалманымы икән? Шуныһы ла иғтибарға лайыҡ, әүәлге ярлыҡау хаты яҙыусы Илсеғол Илсекәйев үҙен Күрпәс-Табын ырыуы вәкиле итеп таныта. Ә бына Апас Ейәнбирҙиев ярлыҡау хатында Кесе-Табын ырыуынан тиелгән. Был инде Апас менән Илсеғолдоң икеһенең ике аранан булыуын тағы ла бер иҫбатлай һәм улар яһаҡты ла айырым түләгәндәр. Апас яңы барлыҡҡа килгән Кесе-Табын өсөн яһаҡ түләһә, Илсеғол иһә Күрпәс-Табын волосы исеменән яһаҡ түләгән. Был уның Ағиҙелдең һул яҡ ярынан күсенеүе хаҡында һөйләй. Күрпәс табындар тап шул биләмәләрҙә күпләп йәшәгәндәр ҙә инде. Ярлыҡау хатынан күренеүенсә, Апастың да һул яҡ ярҙа көтөүлектәре булыуы билдәле. Күрәһең ул төкөндәр менән килешеп эш иткән. Күренеүенсә, хәл-ваҡиғалар күп осраҡта теге йәки был коллективтың үҙ-ара мөнәсәбәттәренең нисек булыуына бәйле булған.\nБашҡорт халҡының яҙмышын тамырынан үҙгәртерлек XVIII быуат башлана. Был ваҡиғаларҙа Кесе-Табын ырыуы ла хәл иткес роль уйнай һәм ырыу хаҡында яҙма сығанаҡтар байтаҡҡа күп. Әммә был айырым тикшеренеүҙе талап итә.\n(Аҙағы. Башы 32, 38, 41, 44,


3 Октябрь 2021, 20:11\nҠаҙ, өйрәктәрегеҙ һуйылып, эшкәртелеп, һыуытҡысҡа инеп ятты. Баҡсалағы уңыштарығыҙҙан консерваланған салаттар эшләп бөттөгөҙ. Ашҡабаҡтарығыҙ һаман да ултыралыр әле, моғайын. Әйҙәгеҙ, ҡаҙ, өйрәк итенән ашҡабаҡ мантыйы бешереп алайыҡ.\n1 йомортҡа, ярты сынаяҡ ҡайнап һыуытылған һыу, тоҙ, он һалып, ҡамыр баҫабыҙ. Өйрәк йәки ҡаҙ итен, ашҡабаҡты , һуғанды ваҡ ҡына итеп турайбыҙ ҙа, борос, тоҙ һалып бутайбыҙ. Ҡамырҙы нәҙегерәк итеп йәйеп, эслекте һалып, мантыйҙар эшләйбеҙ һәм 45 -50 минутҡа бешерергә ҡуябыҙ.\nПарҙа бешкән һыуһыл, майлы ғына ризыҡ килеп сыға.


Еҙем-Ҡаранда - яңы янғын һүндереү техникаһы\n21 Апрель , 21:25\nЕҙем-Ҡаран ауыл биләмәһе ирекле янғын һүндереү командаһы гаражы яңы техника менән тулыланды.\nСтәрлетамаҡта ошо көндәрҙә Башҡортостандың бер нисә муниципаль районы өсөн махсус янғын һүндереү цистерналарын тапшырыу тантанаһы үтте.\nҺүҙ автономиялы янғын насосы менән йыһазландырылған тағылма техника хаҡында бара. Уларҙың берәүһе Ғафури районы өсөн һатып алынған һәм урындағы ирекле янғын һүндереү командаһын йыһазландырыу өсөн Еҙем-Ҡаран ауыл биләмәһенә юлланған.\nТапшырыу тантанаһында Башҡортостан Республикаһының Ғәҙәттән тыш хәлдәр буйынса дәүләт комитетының Янғынға ҡаршы хеҙмәте етәксеһе Рәйес Арыҫланов ҡатнашты. Ул муниципалитет вәкилдәрен парктың тулыланыуы менән ҡотланы, ауылдарҙа янғынға юл ҡуймау буйынса оҙаҡ һәм ышаныслы эшләүҙәрен теләне. Тағылма цистернаны ҡабул итеүҙә Еҙем-Ҡаран ауыл биләмәһе башлығы Миңнира Шәйәхмәтова ҡатнашты.\n- Был беҙ күптән көткән ваҡиға. Беҙҙең ауыл биләмәһе тракторға таға торған ЛКТ-4П2 ярымтағылма цистернаһын алды. Уның менән биләмә территорияһында янғынға ҡаршы бурыстарҙы үтәү сифатлыраҡ буласаҡ, - тине биләмә вәкиле. Техника 2030 йылға тиклемге осорға Башҡортостан Республикаһы биләмәһендә Янғын-ҡотҡарыу көстәрен үҫтереү стратегияһын ғәмәлгә ашырыу сиктәрендә республика бюджеты иҫәбенә һатып алынған. 2018 йылдан муниципаль райондарға бөтәһе 165 берәмек янғын һүндереү техникаһы тапшырылған.


«Өфө-Алиса» ҡатын-ҡыҙҙар гандбол клубы 2016 йылдың һуңғы матчын үткәрҙе\nБыл юлы команда көслө дәғүәсе - Краснодарҙың «Кубан»ен ҡабул итте.\nҠунаҡтарҙың тренеры - Рәсәй йыйылма командаһы етәксеһе, олимпия уйындары чемпионы Евгений Трефилов. Кубань составында шулай уҡ Риоға олимпиадаға барған биш уйынсы. Шуға ла матч башында уҡ ҡунаҡтарҙың иҫәп буйынса алға сығыуы аптырарлыҡ түгел. Өфө гандболсылары, нисек кенә тырышмаһын, уйын барышын үҙ файҙаһына бора алманы. Ул 19-ға 37 иҫәбе менән тамамланды. Ғинуарҙа «Алиса»лар Майкоп һәм Краснодар ҡалаларына юлланасаҡ. Команданың баш тренеры Игорь Саранец ҡыҙҙарға алдағы уйындарҙа еңеү яулау өсөн психологик әҙерлек өҫтөндә эшләргә кәрәк тигән фекерҙә.\nИгорь Саранец, «Өфө-Алиса» гандбол клубы баш тренеры: «Уйын ваҡытында ҡыҙҙар бик ябай хаталар эшләй, ә күнекмәлә ундай проблема юҡ. Шуға команда матч ваҡытында ҡаушап төшә тигән һығымтаға килдек, хәҙер спортсыларға үҙ-үҙенә ышаныс ҡайтарыу өҫтөндә эшләйәсәкбеҙ».


Последний звонок - 2017 год - Сайт newusman!\nДОШКОЛЬНАЯ ПОДГОТОВИТЕЛЬНАЯ ГРУППА № 2\nДОШКОЛЬНАЯ ПОДГОТОВИТЕЛЬНАЯ ГРУППА № 1\nИшмуратова Клара Гилмановна\nИшмуратова Зульфия Афзаловна\nИшмуратова Гульфина Рамзиевна\nИшбулатова Найля Аскатовна\nДенисламова Резеда Талховна\nМажитов Азамат Галиевич\nКульсарина Айсиня Айнулловна\nМажитов Фаниль Айнуллович\nМажитов Факил Айнуллович\nМазитова Танзиля Хамитъяновна\nМазитова Зиля Айнулловна\nЮсупова Зульфира Агзамовна\nИшмуратова Фирдаус Дамулловна\nХИМИИ, ГЕОГРАФИЯ И БИОЛОГИЯ\nПоследний звонок - 2017 год\nҺуңғы ҡыңғырау байрамы.\nКласс етәксеһе: Мәзитова Зиля Айнулловна.\n1.Ҡыҫҡамы ул, йәки оҙон микән\nИке ҡыңғырауҙың араһы,\nБеренсеһе булһа тик шатлыҡлы\nМоңһоу көйлө уның һуңғыһы.\nһуңғы ҡыңғырау! Ул йәшлектең\nОнотолмаҫлыҡ яҡты бер мәле.\nКиләсәккә тәүге бер аҙым ул,\nМәктәп йылдарының бар йәме!\nХәйерле иртә, мөхтәрәм ҡунаҡтар, хөрмәтле уҡытыусылар!\nХәйерле иртә, хөрмәтле атай-әсәйҙәр, тәрбиәселәр!\nХәйерле иртә, сығарылыш уҡыусылары!\nһеҙҙе, бөгөнгө байрамыбыҙҙың иң ҙур ҡунаҡтарын, түргә сыҡырабыҙ.\n--Майҙанға 9 клас с сыға .\nБөгөн Бөрйән районы Иҫке Собханғол мәктәбенең Яңы Усман филиалында 9 класты 8 уҡыусы тамамлаясаҡ. Был уҡыусылар олимпиада, спорт һәм мәҙәни ярыштарҙа яҡшы һөҙөмтәләр күрһәтеп, тыуған мәктәптәренең данын күтәреүгә тос өлөш индерҙеләр.\nМәктәп күләмендә үткән һәр бер сараларҙа был класс иң әүҙеме булды.\nҮтеп киткән Рәсәй киноһы йылында Айгиз Баймөхәмәтовтың “Ҡалдырма, әсәй!”повесы буйынса ҡыҫҡа метражлы нәфис фильм төшөрөп район күләмендә призлы урынға лайыҡ булдылар.Күптән түгел район күләмендә уҙғарылған “Тыуған яғым -алтын бишек”исемле мәҙәни сарала үҙҙәренең йырға, бейеүгә ҡарата маһирлыҡтарын күрһәтеп һоҡландырҙылар.\n-Уландарым, тыңлап тороғоҙ: Тәүфиҡ менән донъя ҡороғоҙ:\nҠыҙҙарым һеҙ, иҫтә тотоғоҙ: Иман һәм рух – донъя ҡотоғоҙ!\n1. Үҙенең теләктәрен сығарылыш класс уҡыусыларына Ишморатов Илдар Шәкир улы еткерә.\n2. Рәхим итегеҙ ( һөйләй).\n3. Бөгөн беҙҙең сығарылыш уҡыусыларына үҙ теләктәрен еткерергә мәртәбәле ҡунаҡтар ҙа килгән. Һүҙҙе уларға бирәйек.\nҠотлау өсөн һүҙ Бөрйән районы муниципаль районының хакимиәт енән килгән ҡунаҡҡа бирелә! Рәхим итегеҙ.\n-Шулай итеп бынан\nНәҡ туғыҙ йыл элек\nБашлап ебәрҙек уҡыуҙы,\nБеренсе класҡа килеп.\nОсоп үттеләр йылдар\nҠанатлы ҡоштар кеүек.\nҺиҙмәй ҙә ҡалдыҡ таһа:\nТуғыҙ йыл үткән елеп.\n-Ҡыңғырау сыңлай бөгөн\nТуғыҙ йыл элекке кеүек.\nҒәҙәттәге сың түгел,\nИлаһи бер моң кеүек.\n-Сыңлай ҡыңғырау моңо,\nӘммә түгел һуңғыһы.\nБеҙҙең өсөн яңғырай\nБөгөн беҙҙе ҡотларға бәләкәй дуҫтарыбыҙҙа килгән ,һүҙҙе уларға бирәйек Һүҙ һеҙгә, бәләкәй дуҫтар! (1 селәр һөйләй) Белем асҡысы биреү.\n- Ваҡ һүҙҙәрҙе тауҙар үҙһенмәйҙәр,\nВаҡ һүҙҙәрҙе улар ҡабартмай,\nКиң күкрәктән сыҡҡан көр тауышты,\nТос һөрәнде генә ҡабатлай.\n- Тәүәкәлләп, ярай, һүҙ башлайбыҙ,\nКүңелдәрҙә бары бер теләк:\nҺүҙебеҙҙе беҙҙен икеләнмәй,\nҠабул итһә икән һәр йөрәк.\n-Һәр баланың йөрәгенә\nУрау-урау юлдар илтә.\nКем һоҡланмаҫ, уҡытыусы\nКем баш эймәҫ, уҡытыусы!\n1. Һүҙ тәүге уҡытыусыларға. (тәүге уҡытыусылар һөйләй)бүләк биреү\n- Тәү ҡыңғырау сыңдарындай,\nҺуңғы вальс моңдарындай,\nХәтерҙәрҙән һаман сыҡмай,\nЗиһендәрҙе һаман ҙурлай.\nАңға һеңгән аҡыл - хисең:\nУҡытыусы – бөйөк исем!\n1.Тормоштоң бар ауырлыҡтарына бирешмәйсә, һәр саҡ тура юлдан йөрөргә өйрәткән, яҡшылыҡҡа әйҙәгән класс етәксеһенәһүҙ!\n2 .Зилә Айнулла ҡыҙы рәхим итегеҙ!\n-Оҙаҡламай ошо ҡыҙҙар һәм малайҙар үҙаллы, һикәлтәле оло тормош юлына аяҡ баҫасаҡ. Әле алда уларҙы ҡыҙыу мәл - дәүләт имтихандары көтә. Был уҡыусыларға һынауҙарҙы яҡшы һөҙөмтәләргә тапшырып, күңелдәре һайлаған уҡыу йорттарына инеүҙәрен теләйһе генә ҡала. Аҡ юл һеҙгә!\nЙыр: Рәхмәт һиңә уҡытыусым!(сәскә биреү)\n-Эй, мәктәбем, Һин бар, һин йәшәйһең,\nТормошобоҙ һинән башлана,\nАйырылып киткән сағында\nБыл изге йорт, туған нигеҙ кеүек\nОсраштырыр беҙҙе тағын да.\n- Мәктәбемә илтер юлдар буйлап,\nБала булып килә уҙаһым.\nЙылдар үткәс килә “Иҫәнме!”- тип,\nБаласаҡҡа ҡулым һуҙаһым.\n-Тыуға н мәктәбемдең ишек алды\nТөрлө ауаздарға күмелде.\nВальс яңғырай, һуңғы мәктәп вальсы\nИләҫләтеп бары күңелде.\nҒүмеремдең туғыҙ йылы\nТөш кенә һымаҡ булды.\nМәктәбемдә үткән көндәр\nБәхетле миҙгел булды.\n-Улай тиһең әле һин:\nТөрлө мәлдәр булғандыр.\nПыр туҙышып, зыҡ ҡубып\nҮпкәләшеп тә киткәнбеҙҙер,\nИртәгәһен һин дә мин –\n-Уҡыуҙары еңел түгел,\nТөрлө фән өйрәтәләр.\nУҡымайса килеп ҡара:\nТырышлыҡ кәрәк шуға,\nЯлҡаулыҡ бәлә генә.\nУңған кешегә уҡыу\nҮҙе бер ләззәт кенә.\n-Төшөндөк күп нәмәгә\nТуғыҙ йыл дауамында.\nУлтырған һымаҡ аҡыл да\nБулһа ла бер аҙ ғына.\n-Йылдар аша бағам мин\nЯрай әле мәктәбем бар\n--Рәхмәт тимен һиңә,\nТуған мәктәбем минең.\nУл һәм ҡыҙҙарыңды\nҠәҙерләп үҫтергән өсөн.\nЙыр :Ҡыңғыраулы мәктәп йылдары\n-Еҙ ҡыңғырау, серле ауаз,\nУның һуңғы, хисле моңо\nМәңге ҡалыр йөрәктә!\n-һуңғы ҡыңғырауҙы сығарылыш уҡыусыларына ишеттерер өсөн сәхнәгә уҡыу алдынғыһы һәм 1 клас уҡыусыһы саҡырыла! Һуңғы ҡыңғырау, попурри.\n-Тәбиғәттең бөйөк ижадсыһы- Кеше һөйгән бөйөк матурлыҡ:\nЙорттар, ГЭСтар, ғәләмдәге юлдар, Һәйкәл булып баҫҡан батырлыҡ.\nҠәҙерле , сығарылыш уҡыусылары! Һеҙҙе хушлашыу вальсына саҡырабыҙ. Рәхим итегеҙ! (вальс)\n-Йөрәктәрҙә ялҡын ҡабыҙа ла Күңелдәрҙә хистәр уята, Ымһындырып зәңгәр офоҡтарға Һеҙҙең алда, ана, юл ята.\nХәйерле юл теләп, хушлашабыҙ. Юлдаш булһын, изге теләктәр Тормошоғоҙ булһын аҡ бәхетле, Ярһып типһен һәр саҡ йөрәктәр!\nҠәҙерле 9 - сылар, һеҙҙе мәктәп менән хушлашырға саҡырабыҙ. Аҡ юл һеҙгә!


Бала күңелен аса белгән уҡытыусылар\nБала күңелен аса белгән уҡытыусылар19.03.2019\nМәжитовтарҙың педагогик хеҙмәт стажы – 80 йыл.\nҒүмер буйы яҙмыштарын мәғарифҡа арнаған Мәжитовтарҙың үҙ-үҙҙәрен тотошо, булмышы һәм йәшәү рәүешенә тиклем “беҙ – уҡытыусы” тип саҡырып торғандай. Хатта һөйләшеүҙәре лә ипле, итәғәтле һәм мәҙәниәтле. Ундай кешеләр менән аралашыу – үҙе бер бәхет. Ихласлыҡ, эскерһеҙлек, шул уҡ ваҡытта һәр күренешкә үҙ фекере һәм ҡарашы булған әңгәмәсе янында һөйләшер һүҙ ҙә бөтмәй, темалар иркенлеге лә күп була.\nҒаилә башлығы Мотаһар Басир улына – 86, ҡатыны Мәрүә Исламғәле ҡыҙына 83 йәш. Уларға ҡарап һис тә үҙ йәштәрен бирерлек түгел: икеһе лә теремек, зирәк, зиһенле, йор һүҙле булып сыҡты. Бөгөн улар – Әбйәлил районының Дәүләт ауылында иң абруйлы ветерандар. Мотаһар Мәжитов – ауылдың почетлы гражданы, оҙаҡ йылдар мәктәп директоры булғанында биләмәлә дүрт яңы мәктәп төҙҙөттөргән етәксе. Ишбулды ауылында донъяға килгән Мотаһар Басир улы бала саҡтан уҡыуға зирәк була, шуға күрә ул тыуған ауылындағы мәктәпте тамамлағас та, Темәс педагогия училищеһына уҡырға керә.\nБелемгә ынтылған егетте остаздары Стәрлетамаҡ уҡытыусылар әҙерләү институтына барырға тәҡдим итә. Һаулығы ҡаҡшау сәбәпле, уны әрмегә алмайҙар. Хеҙмәт юлын йәш белгес райондың Яйҡар башланғыс мәктәбендә уҡытыусы булып башлай, артабан Рәхмәт мәктәбенә күсерелә. Үҙ эшен яратҡан, балаларға төплө белем биргән йәш уҡытыусыны хужалар тиҙ күрә һәм уны Урал урта мәктәбенә тарих уҡытыусыһы итеп тәғәйенләйҙәр. Бында уҡытыусылар коллективы көслө һәм ҙур була.\nНуриман районы ҡыҙы Мәрүә Исламғәле ҡыҙы ла, Мәсәғүт уҡытыусылар әҙерләү курсын тамамлап, йүнәлтмә буйынса ошо мәктәпкә математиканан уҡытырға килә. Йәштәр тәү күргәндә үк бер-береһен оҡшата, бер аҙ дуҫлашып йөрөгәндән һуң өйләнешеп тә ҡуя. Ғаилә башлығы ситтән тороп Башҡорт дәүләт университетын тамамлай. Тормоштарын йәмләп бер-бер артлы балалары донъяға килә.\n1958 йылда Мотаһар Басир улы Дәүләт һигеҙ йыллыҡ мәктәбенә директор итеп күсерелә. Ауылдаштары уны талапсан, үҙ һүҙендә торған, белемле, ихтирамлы етәксе булараҡ хәтерләй. Тап ул етәкселек иткән йылда ауылда бынамын тигән ике ҡатлы мәктәп төҙөлә, артабан урта йыллыҡҡа әүерелә. Йәш быуынды тәрбиәләүҙә фиҙакәр хеҙмәте өсөн 1978 йылда ул Башҡорт АССР-ының атҡаҙанған уҡытыусыһы, РСФСР-ҙың Маҡтау ҡағыҙы һәм бихисап Рәхмәт хаттары менән бүләкләнә. Мәрүә Исламғәле ҡыҙы ла СССР-ҙың мәғариф отличнигы, методист-уҡытыусы исемдәренә лайыҡ була. Бөгөн Мәжитовтар икеһе лә мәғариф ветераны, икеһенең педагогик стажын бергә ҡушҡанда 80 йылға тула.\nӘйткәндәй, ата-әсәһенең юлын ҡыҙҙары Лилиә лә лайыҡлы дауам итә. Оҙаҡ йылдар ул Дәүләт урта мәктәбендә әсәһе кеүек уҡыусыларға математика серҙәрен өйрәтә. Былтырғы уҡыу йылынан хаҡлы ялға сыҡҡан. Уның да педагогик стажын ҡушҡанда, дөйөм һан 100 йылдан артыҡ килеп сыға.\nМотаһар Мәжитов оҙаҡ йылдар мәктәп коллективында ла, ауылда ла оҫта пропагандист булып эшләй. Уға ораторлыҡ һәләте тыумыштан бирелгән. Бөгөн ул үткәргән политинформация дәрестәрен уҡыусылары ғына түгел, ауылдаштары ла һағынып иҫкә ала. Улар белем биргән уҡыусыларҙың күбеһе хәҙер хаҡлы ялда, әммә яратҡан һәм хөрмәт иткән уҡытыусыларын онотмай. Белем байрамы булһынмы, Ололар һәм Уҡытыусылар көнөмө уларҙың йорто уҡыусылары һәм күҙҙең яуын алып торған гөлләмәләр менән тула. Үҙ һөнәрен яратҡан кешеләр генә оло хөрмәткә лайыҡ булалыр ул. Тормоштан да, йәшәйештәренән дә, эштәренән һәм балаларынан да бәхетле минең геройҙарым. Һигеҙ ейән-ейәнсәр һөйөп, улар янына йәнә һигеҙ бүлә-бүләсәр ҡарап, тормоштан йәм табып йәшәй улар. Оло йәштә булыуҙарына ҡарамаҫтан, әле лә һыйыр, ҡош-ҡорт тоталар. “Хәрәкәттә – бәрәкәт”, ти ололар. Шуларҙы ҡарап, көн дә хәрәкәтләнәбеҙ, сәләмәтлеккә бер аҙым ул”, – тине баҡса үҫтереп, сәскәләр араһында үҙҙәре лә сәскәләй балҡыған Мәжитовтар. Уларҙың йортонан эске бер ҡәнәғәтләнеү һәм һоҡланыу тойғоһо менән сыҡтыҡ.


April | 2017 | Всемирный курултай башкир\nАрхангел ҡоролтайы: Киләсәк – йәштәр ҡулында\nPosted on 18.04.2017 by Айгуль\tLeave a comment\nЗаманалар ниндәй генә булмаһын, милләтебеҙҙең аҫаба рухлы, сая йөрәкле, барыһын да үҙе артынан әйҙәй алырлыҡ йәштәре- беҙ булды, бар һәм буласаҡ. Бөтә донъя башҡорттары ҡоролтайының маҡсаты ла – көнүҙәк мәсьәләләрҙе берлектә хәл итеү өсөн ҡоролтай эргәһендә барлыҡ башҡорт йәштәре йәмәғәт ойошмаларын туплау. Шуны иҫәпкә алып, башҡарма комитет ағзалары менән килешеп, Бөтә Рәсәй башҡорт йәштәре ҡоролтайын […]\nЯҙыусылар союзында – яңы етәксе\nБашҡортостан Яҙыусылар союзының сираттан тыш съезында ижади берлектең яңы етәксеһе һайланды. Күпселек тауыш менән был вазифа филология фәндәре кандидаты, ғалим, М. Аҡмулла исемендәге Башҡорт дәүләт педагогия университеты уҡытыусыһы Зәки Әлибаевҡа йөкмәтелде.\n«Киләсәккә юл һалғанда, боронғоларға боролоп ҡарау яҡшы”, тип әйткән бер аҡыллы кеше. Ысынлап та, һуңғы йылдарҙа әүҙемләшеп киткән Башҡорт ҡатын-ҡыҙҙарының “Ағинәй” республика йәмәғәт ойошмаһының эшмәкәрлеге тап ошо һүҙҙәргә таянып башҡарыла кеүек. Гәзит-журналдарҙан уҡып, радио-телевидениенан ишетеп-ҡарап, ҡатын-ҡыҙҙарыбыҙ уҙғарған сараларға һоҡланмаған, уның кәрәклеген аңламаған кеше юҡтыр, моғайын. Сөнки бөтөн был сараларҙың маҡсаты – ул халҡыбыҙҙы берләштереп, үткәнебеҙгә […]


Инфоурок › Другое ›Конспекты›Башҡорт дәүләт теленән дәрес "Фекерләү ҡеүәһен һәм телмәр үҫтереү".\nТема: Фекерләү ҡеүәһен һәм телмәр үҫтереү. (3 кл.)\n-белем биреү маҡсаты - уҡыусыларҙың исем темаһы буйынса белемдәрен системаға һалыу һәм нығытыу;\n-үҫтереүсе маҡсат - уҡыусыларҙың дөрөҫ, аңлы уҡыу һәм яҙыу күнекмәләрен, фекерләү ҡеүәһен, һөйләү телмәрен үҫтереү;\n-тәрбиәүи маҡсат - тыуған ергә һөйөү тәрбиәләү, башҡорт теленә ҡарата ҡыҙыҡһыныу уятыу.\nI. Предмет һөҙөмтәләр.\n1. Уҡыусыларҙың исем темаһы буйынса белемдәрен системалаштырыу һәм нығытыу.\n2. Дөрөҫ, аңлы уҡыу һәм яҙыу күнекмәләрен, фекерләү ҡеүәһен, һөйләү телмәрен үҫтереү.\n3. Тыуған ергә һөйөү тәрбиәләү, башҡорт теленә ҡарата ҡыҙыҡһыныу уятыу.\nII. Метапредмет һөҙөмтәләр .\nУҡыусыларҙың маҡсатка үҙ аллы ирешеү юлдарын планлаштыра алырға, танып белеү мәсьәләләрен сисеүҙең уңышлы юлдарын һайлап ала белергә өйрәтеү;\nБелем алыу маҡсаттарын, бурыҫтарҙы дөрөҫ, аныҡ билдәләй белергә өйрәтеү, үҙ танып белеү мотивтарын һәм ҡыҙыҡһыныуҙарын үҫтереү;\nИнформацион-коммуникатив технологияларҙы ҡулланыу өлкәһендәге оҫталыҡтарын арттырыу;\nПредмет-ара бәйләнеш - тыуған татар теле һәм әҙәбиәте, русс теле һәм әҙәбиәте, тәбиғәтте өйрәнеү дәресе.\nАудитория : 2-3 – сө класс уҡыусылары. Класс ике төркөмгә бүленә.\nЙыһаҙландырыу: компьютер, проектор, интерактив таҡта, төркөмдәр өсөн карточкалар, смайликтар.\nХәйерле көн , уҡыусылар! Әйҙәгеҙ, башҡорт телендән класс сәғәтен яраткан шиғырыбыҙ менән башлап ебәрәйек.\n(1-се слайд) Минең илемдә Йылғалар, күлдәр\nХуш еҫле гөлдәр.\nБик күп тауҙар.\n1) уҡытыусының өлгөлө уҡыуы;\n2) хор менән уҡыу.\n- Нәрсә һуң ул тыуған яҡ? Ни өсөн ул һәр кешегә кәрәк, ҡәҙерле? Уҡыусылар, һеҙ үҙегеҙҙең тыуған яғығыҙ тураһында беләһеғеҙме? Өлкөндө, Дыуан районы тураһында нимәләр әйтә алаһығыҙ? Беҙҙәң яҡтың табиғәте ниндәй? (Уҡыусыларҙың яуаптары. Фото һүрәттәр ҡарау.) Тыуған яҡты, табиғәтте яратыу – ул үҙе бер һәләт.\n«Тиҙәйткес әйт» уйыны.\n(уҡытыусы һәр төркөмгә тиҙәйткес яҙылған карточкалар тарата. Уларҙы ятлау өсөн балаларға 1-2 минут ваҡыт бирелә. Артабан һәр төркөмдән бер кеше ҡысҡырып уҡый, хор менән сайдтан ҡабатлайҙар. Ҡайһы төркөм уны тиһерәк, хатаһыҙ һәм дикция менән ҡабатлай – шул еңә.) Еңеүселәргә жетон биреп барыла.\n(2-се слайд) Тиҙәйткестәр.\n1-се төркөмгә. Ҡарҙа ла ҡап-ҡаралар,\nҠырҙа ла ҡап-ҡаралар,\nҠар ҡылдаша, ҡарҡылдаша,\n2-се төркөмгә. Беҙ уйнайбыҙ бөгөн, булып\nБеҙҙең тауыш алыҫтарға\n(3-сө слайд) Тәржемә илт\n1-се төркөмгә 2-се төркөмгә\nгод - месяц\nднём - вечер\n(һүҙҙәрһең тәржемәһен сығып яҙырға. Ҡайһы төркөм уны тиҙерәк, хатаһыҙ яҙа – шул еңә.)\nХор менән һүҙҙәрҙе дөрөҫ илтеп уҡыу, ҡабатлау.\n(4-се слайд. Ҡыш миҙгеленә һүрәттәр төшөрөлгән) Хаталарҙы тап\nҺүҙҙәрҙе һүрәттәргә тура килтереп күсереп куйарға. Һәр төркөмгә икешәр һүрәт.\nБыл йылдың ниндәй миҙгеле?\nОшо һүҙҙәр менән телдән икешәрһөйләм төҙөргә.\nКем? һорауы ниндәй һүҙҙәргә бирелә?\nПредметтың билдәһен белдергән һүҙҙәргә ниндәй һорау куйыла?\n(5-се слайд. Ҡөҙ миҙгеленә һүрәттәр төшөрөлгән) Һүҙҙәрҙе төркөмләргә бүл. Ағас, болот, ямғыр, ҡарлы, япраҡ, йеүеш, ҡойола, һоро, бейектә, һары, яуа, ҡыҙыл.\n(6-сы слайд. Йәй миҙгеленә һүрәттәр төшөрөлгән) Һүрәттәргә тейешле һорау ҡуй.\n1-се төркөмгә Кем? һорауына яауап биргән һүҙҙәрҙе яшел төҫлө түгәрәккә ал.\n2-се төркөмгә Нимә? һорауына яауап биргән һүҙҙәрҙе күк төҫлө түгәрәккә ал.\n( Пәрдәне төшөрөп тикшереү.\nКем? –ҡыҙ, бейеүсе, туп тибеүсе.\nНимә? – күҙлек, сәскә, ҡояш. )\n(7-се слайд. Яҙ миҙгеленә һүрәт төшөрөлгән. Һыу аҡҡан тауыш ишетелә. )\n(Һәр төркөмгә карточкалар таратыла. Унда хикәйәнең башы яҙылған. Төркөмдәр хикәйәнең дауамын уйлай. Әҙерлек өсөн 5 минут ваҡыт бирелә. Хикәйәне уҡып ишеттереү.)\n«Йәкшәмбе көн мин ата-әсйем менән урамға саф һауа һуларға сыҡтым. ... »\n(8-се слайд.) “Анаграммалар” уйыны\n1- се төркөмгә - ыҡғңрыуа, кәйәһл, аптра, тарыб;\n2 - се төркөмгә - йәсә, йамла, ғилма, пткаи.\nҺүҙҙәрҙе яҙ (1) ҡыңғырау, малай, китап, батыр;\n2) әсәй, парта, ғалим, һәйкәл)\nИке төркөмгә бүл.\n(Пәрдәне төшөрөп тикшереү.\nКем? – әсәй, ғалим, малай, батыр.\nНимә? – ҡыңғырау, парта, китап, һәйкәл.)\nБөгөн беҙ ижади һәләт һәм фекрләү ҡеүәһен, телмәр үҫтереү өҫтөндә эш башланыҡ. Эш артабан да дауам итәсәк. Сөнки бөгөн йәмғиәтҡә ҡыйыу. Ижади һәм инициативалы кешеләр кәрәк.\n(9-сы слайд.) Дәресте йомғаҡлап смайликтар куйыу.\nНомер материала: ДВ-487709


Инфоурок / Классному руководителю / Конспекты / Сценарий праздника "Әсәләр көнө"\n«Изгеләрҙән изге әсәләр»\nӘсәләр көнөнә арналған кисәнең сценарийы.\nМаҡсат. Уҡыусыларҙа әсәләргә ҡарата ихтирамлы ҡараш тәрбиәләү, әсәләрҙең ҡәҙерен белергә өйрәтеү, балаларға үҙ таланттарын асырға ярҙам итеү.\nСәхнә байрамса биҙәлгән. Презентация.\n( ҡотлау открыткалары)\nҺаумыһығыҙ, тип башлайым әле.\nКүрешеү бит шулай башлана.\nҺеҙҙең менән осрашҡанға, дуҫтар,\nКүңелебеҙ шундай шатлана.\n2-се алып барыусы\nТантана бөгөн ерҙә,\nҺәр кешенең йөҙөндә.\nШатлыҡ урғый йөрәктән,\nНур һибелә күҙҙәрҙән.\nБөгөн һоҡланғыс байрам-\nХәйерле көн, ҡәҙерле ҡунаҡтар, уҡытыусылар, тәрбиәселәр, уҡыусылар!\nХәйерле көн, ҡәҙерле әсәләр!\nҺеҙҙең барығыҙҙы ла Әсә көнөнә бағышланған байрам кисәһендә ҡайнар сәләмләйбеҙ.\nРәсәйҙә 1998 йылдан башлап Рәсәй Президенты ҡарары буйынса ноябрь айының һуңғы йәкшәмбеһе Әсә көнө тип билдәләп үтелә.\nӘсә көнөнә арналған « Изгеләрҙән изге әсәләр » тип аталған кисәбеҙҙе башларға рөхсәт итегеҙ.\nӘ хәҙер ҡотлау өсөн һүҙ уҡыусыларға бирелә!\nРәвил: Ғумерем буйына\nБөйөк һин, әй-әсә!\nҺин генә әсәйем!\nЛәйлә: Рәхмәт яуһын беҙҙең әсәйҙәргә\nУларғалыр бөтә ауырлыҡ\nЙә ҡояштан һәйкәл һалырлыҡ.\nМансур: Һеҙгә булған беҙҙең хөрмәтебеҙ\nЮлдаш булһын һеҙгә ғүмергә.\nЗемфира: Әсәй!Әсә ерҙә иң кәрәкле кеше.\nӘсәйҙәрҙең беләйек ҡәҙерен,\nЕл-дауылдан һаҡлап үҫтергән ул,\nҠызғанмайса бөтөн ғүмерен,\nАделина: Уның кәңәштәре көс-дәрт өҫтәй,\nИлһам бирә миңә йәшәргә,\nБәхет-шатлыҡ менән һәр саҡ яҙһын\nАзамат; Әсәй наҙы беҙгә кәрәк\nЙылы һүҙе, ярҙамы\nБөтә эштә лә өлгөрә\nӘсәйҙең алтын ҡулы.\nЭмиль: Бәлеш һала, туҡмас киҫә\nТәмле аштар бешерә:\nТорт яһаһа өҫтәренә\nһырлап сәскә төшөрә.\nАш - һыуына, тәм - томона\nБөтә халыҡ һоҡлана.\nШуға, алтынға тиң күреп,\nӘсәй ҡулы маҡтала.\nРузалина: Иң аҫылын йырҙарымдың\nЙырлайым, әсәй, һиңә.\nГөлдәрҙән дә, йырҙарҙан да,\nСибәрһең, әсәй миңә.\nАрсен: Беҙҙе наҙлап үҫтергәнгә\nӘсәйҙәр, рәхмәт һеҙгә!\nһәр ваҡыт эшсән булғанға,\nЭльза: Бар донъяны яҡтыртҡан ҡояштан\nЙылыраҡтыр әсә күҙҙәре.\nБала – әсәләргә биргән ғәзиз,\nИң ҡәҙерле Хоҙай бүләге.\nИлһөйәр : Кемебеҙҙә ниндәй шатлыҡ\nОҙон юлды яҡын итеп\nКемебеҙҙә ниндәй ҡайғы\nӘсәй, тәүҙә һин күрәһең.\nһүҙҙәр табып көс бирәһең.\nНияз: Беҙ үҫкәндә күпме борсолоуҙар\nКүргән әсәй ғүмер эсендә.\nОнотмабыҙ, әсәй, мәңге һине,\nРәхмәт яуһын барыһы өсөн дә.\nЙыр “Бәхет өсөн”\nЭй, һылыу ҙа буйҙары,\nСерле лә ҡараштары\nУл бейей башлаһа инде\nЯндырып баҫ, өҙҙөрөп баҫ,\nСәсрәп китһен осҡондар.\nҺин бейегәнде ғүмергә\nҺеҙҙең алдығыҙҙа башҡорт бейеүе менән 2 класс уҡыусыһы Аделина.\nӘсә күңеле дингеҙ, тиҙәр,\nӘсә күңеле сәхрә, тиҙәр,\nУнда күпме хозурлыҡ?\nНисек һүҙҙәр табырға һуң\nОшо сихри хозурлыҡты\nЙырҙа тасуир ҡылырлыҡ?!\nҠәҙерле Әсәләр! Һеҙҙе барығыҙҙы ла Әсә көнө менән ысын күңелдән ҡайнар ҡотлайбыҙ. Һеҙгә оҙон ғүмер, ныҡлы сәләмәтлек,тыныс , матур тормош, шатлыҡлы, бәхетле ғүмер теләйбеҙ.\nЙырҙан ҡиммәт, йырҙан ҡәҙерлерәк\nКүстәнәсем башҡа юҡ минең ,- ти\nЛуиза һәм һеҙгә «Әсәйемә» исемле йырын бүләк итә.\nӘсәй бит ул һәр кешегә\nҒүмер бүләк итеүсе.\nӘсәй тиеп әйтеү менән\nДонъя нурға күмелә.\nЯбай ғына был һүҙҙән\nӘсәйгә дан йырлайыҡ!\nМәрхәмәтле беҙҙең әсәләр!\nЕргә матурлыҡты, илгә батырлыҡты,\nҺеҙ бирәһегеҙ, гүзәл әсәләр.\nҺеҙҙә йәшәй һүрелмәҫлек хистәр,\nЙөҙөгөҙҙә шәфҡәт нурҙары.\nҺеҙҙең йырҙар аша күсә беҙгә\nТуған халҡыбыҙҙың моңдары.\nБөгөн беҙҙә әсәйҙәр байрамы,\nШатлыҡ йыры илем күгендә\nБөгөнгө теләктәребеҙ, йырҙарыбыҙ, бейеүҙәребеҙ – барыһы ла ысын йөрәктән,\nкүңелдәрҙең иң-иң түренән – әсәйҙәр өсөн.\nҺеҙҙең өсөн 1-4-се класс малайҙары башҡарыуында бейеү.\nӘсә! Ошо һүҙҙә күпме тәрән мәғәнә ята. Беҙҙең бар булмышыбыҙ уға бәйләнгән. Ул беҙгә ҡояш, тыныслыҡ һүҙҙәре кеүек яҡын. Яҡын ғына түгел, алтын һүҙ.\nРәхмәт яуһын беҙҙең әсәйҙәргә,\nУларғалыр бөтә ауырлыҡ.\nӘсәйҙәргә яҡты йондоҙҙарҙан,\nШатлыҡ һәм ҡыуаныстар, ҙур бәхеттәр\nҺеҙҙең өсөн 7 класс Йылмайып алайыҡ әле миниатюраһы менән сығыш яһай.\nМатур булһын ерҙә һәр бер нәмә,\nМатур булһын уйҙар – хыялдар,\nМатур, ихлас булһын йылмайыуҙар\nШул саҡ хистәр бергә үрелер.\nӘсә бәхете-балала.Ҡартлыҡ көнөндә үҙенә терәк,таяныс булырҙай балалар үҫтерә алған әсәләр оло хөрмәткә лайыҡ.Ундай әсәләр беҙҙең арала бик күптәр һәм улар бөгөн беҙҙең менән.\nБыл йырым һеҙҙең өсөн ти Юсупова Гөлсибәр -------------------------------------------------\nҺөйҙөргән дә бала, көйҙөргән дә бала,- ти халыҡ. Тыуған илде үҙҙәренең хеҙмәттәре менән данларлыҡ, егәрле, күркәм холоҡло балалар үҫтереү – һәр әсәнең бурысы. Бала изгелеген күреү – ата-әсә өсөн иң ҙур бәхет.\nҒаилә - ул беҙҙең өй, ата-әсә, олатай-өләсәйҙәребеҙ. Ата-әсә - ғаиләнең тотҡаһы, ә балалар – көҙгөһө. Тотҡа ҡупмаһын, көҙгө ватылмаһын өсөн бер-беребеҙҙе һаҡлап, яҡлап, хөрмәт итеп йәшәргә тейешбеҙ.\nӘ хәҙер 8а класы уҡыусыһы “Әсә һәм бала” исемле шиғыр уҡыясаҡ.\nБар донъяны яҡтыртҡан ҡояштан\nБала башҡайына бәлә килһә,\nӘсә бөйөк Урал тауындай,\nБар хәленсә ярҙам юлын эҙләй,\nҒазап упҡынында ҡалдырмай.\nЙомшаҡ елдәй һыйпай сәстәренән,\nЙырҙар йырлап бишек тирбәтә,\nҮҫә килә, балаҡайын әсә\nТәрбиәгә, эшкә өйрәтә.\nВаҡыт үтә, күпме һыуҙар аға,\nБалалар ҙа үҫеп етәләр,\nТик әсәгә әле һаман кескәй,\nИркә генә сабый кеүектәр.\nӘсә менән бала – ике ҡояш,\nИлаһи көс бәйләй уларҙы,\nБер-береһенә ярҙам, терәк булып\nҮтә улар ауырлыҡтарҙы.\nАлыҫ йылдар, юлдар ята, бала\nҺәр саҡ һиҙә әсә йылыһын,\nУл ашҡына ғәзиз кешеһенә\nЕткерәм тип күңел яҡтыһын.\nТәрбиәле бала- өйҙөң күрке,\nНигеҙендә әҙәп, иман булған\nМатур ғаилә һәр саҡ өлгөлө.\nТәрбиәһе өсөн балаларҙың\nАтай-әсәйҙәр бит яуаплы.\nӘсәләр хаҡында бик күп әҫәрҙәр, поэмалар, йырҙар яҙылған. Улар тураһында күпме генә һөйләнһә лә, йырланһа ла, уларҙың күңел йылылығын, гүзәллеген, яғымлылығын әйтеп бирә белеүсе әҫәр һаман юҡ кеүек.\nБерҙән-берем, күҙ нурым, тип\nСирләгәндә төн йоҡламай,\nИркәләй һине, һөйә,\nЗарыңды белә, көйә.\nКем һуң ул һинең өсөн?\nУл – һөйөклө әсәй.\nӘйе, әсәй һәр бер кеше өсөн дә иң яҡшыһы, иң ҡәҙерлеһе. Әсә - ул донъяла иң изге кеше! Уларҙың ҡәҙерҙәрен белеп йәшәйек!\n2 класс уҡыусыһы Фахретдинова Ләйлә “ ” исемле йыр бүләк итә.\n– “Әсәй, әсәкәйем!” Ошо һүҙ эсендә генә әллә күпме хис-тойғолар йәшеренгән. “Әсәй” тигән һүҙҙе ишетеү менән, күңелдәр йылынып, нурланып китә.\nҠатын-ҡыҙҙың бөтә матурлығы, бөтә күрке әсә булыуҙа, тибеҙ. Әсә булыу – ҙур яуаплылыҡ. Барыбыҙ ҙа ғәзиздәрҙән-ғәзиз бөйөк әсәйҙәргә баш эйәбеҙ. Әсәйҙәрҙе ҙурлайыҡ, данлайыҡ, бер ҡасан да рәнйетмәйек.\nЙыр үлемһеҙ, йәшәй, көрәшә.\nБар доньяға шатлыҡ өләшә.\n4-се класс уҡыусылары барлыҡ әсәләргә “ ” йырын бүләк итәләр.\nБеҙ үҫкәндә күпме борсолоуҙар\nҠатын-ҡыҙҙар барҙа ил ишәйер,\nБәрәкәттә йәшәр тыуған ер.\nӘсә булған ерҙә тел йәшәрер,\nТик ырыҫтан торор тыуған ер.\n2 класс уҡыусылары башҡарыуында « » бейеүе.\nИң йомшаҡ ҡулдар,\nИң көслө иңдәр-\nӘсәйҙәр күҙе –\nИң матур күҙҙәр,\nИң наҙлы һүҙҙәр.\nИң дөрөҫ кәңәш,\nИң яҡшы серҙәш.\nҺин наҙлап йылыңды өләштең,\nҺоҡландың беҙ үҫеп буй еткәс.\nТалпынып оҙатып ҡалғанда,\nКүҙҙәрең сыланды беҙ киткәс.\nҺеҙҙең өсөн Калимуллина Наҙгөл башҡарыуында йыр “ ” .\nӘсә наҙы – ерҙә ул мәңгелек,\nМәңгелек йыр – бишек йырығыҙ.\nБеҙ уҙаһы юлда маяҡ булып\nҒүмер буйы балҡып тороғоҙ.\nЙәшәү йәмен һеҙ\nБиргән бит беҙгә,\nМең рәхмәт һеҙгә!\nӘйе, Әсә – бөйөк исем,\nҘур ғорурлыҡ менән\nБеҙ һөйләйбеҙ Әсә хаҡында.\nНи булыр ине доньяла\nӘгәр ҙә йыр булмаһа\nЯңғырап гел тормаһа.\nӘ хәҙер һеҙҙең өсөн ___________________________________________________\nӘсә күңеле кеүек йылы, нурлы\nКүк йөҙөндә ҡояш, йондоҙ юҡ.\nӘсә һөйөүе кеүек сикһеҙ тәрән\nЕр йөҙөндә һис бер диңгеҙ юҡ.\nҺинең турала ҡайғыртыусы әсәң булыуы ниндәй ҙур бәхет ул. Уны яратыу ғына етмәй, уның ҡәҙерен белергә, һүҙен тыңларға, яҡшы уҡыуың, үҙеңде үрнәк тотоуың, эшкә өйрәнеп үҫеүең менән уны шатландырырға кәрәк.\nИшетелһен беҙҙең сәләмебеҙ\nӘсә торған барлыҡ йорттарға.\nЙыйылдыҡ ҡәҙерле әсәләрҙе\nӘсә көнө менән ҡотларға.\nҠәҙерле тәрбиәселәребеҙ, уҡытыусыларыбыҙ, әсәйҙәребеҙ!\nӘсә көнө –һеҙҙең көнөгөҙ.\nҺеҙ тәрбиәләгән балаларҙан бөгөн\nҠайнар ҡотлау ҡабул итегеҙ.\nӘсә һәм бала! Ҡәҙерле әсәләр!Был бер бөтөнлөк,бергәлек балағыҙ үҫкән һайын тағын да нығыһын,бер-берегеҙҙе бер һүҙҙән, бер ҡараштан аңлап, бәхеттә йәшәргә яҙһын.\nБайрамыбыҙҙа ҡатнашыуығыҙ өсөн барығыҙға ла рәхмәт.Һеҙҙе тағын бер ҡат байрам менән ҡотлайбыҙ! Әсәләр көнөнә арналған концертыбыҙ аҙағына ла етте.Хөрмәт итеп килеүегеҙ өсөн ҙур рәхмәт. Һеҙгә киләсәктә һаулыҡ, оҙон ғүмер, ғаилә бәхете теләп ҡалабыҙ. Һау булығыҙ!\nРәвил: Ғүмерем буйына\nГимашева Ламгинур Гузаировна\nНомер материала: ДВ-483318\n«Внеклассное чтение «На Капчагае».\nПример как одно из средств убеждения\nКонспект родительского собрания "Конструктивные способы решения конфликтных ситуаций"\nПрезентация для классного руководителя "В.Даль"


Йәшлек гүзәле » Страница 7 » "Йәшлек" гәзите\nГазета "Йәшлек" » Конкурстар » Йәшлек гүзәле » Страница 7\nРәғинә САФИНА: “Һәр ваҡыт бейеккә ынтыл!”\nКонкурстар / Йәшлек гүзәле // 29-08-2016, 10:26\n1995 йылда Өфө ҡалаһында тыуғанмын. Мәктәптә уҡыған мәлдә “Гүзәллек мәктәбе” төркөмөндә әүҙем ҡатнаштым, ярыштар ҙа төрлө урын алғаным булды. “Йәнгиҙәкәй” бейеү ансамблендә шөғөлләнәм. Буш ваҡытымда сигеү сигергә яратам, әле тегенселек эше менән ҡыҙыҡһынам, күлдәк тегергә өйрәнәм.\nБыйыл БДУ-ның башҡорт филологияһы һәм журналистика факультетын тамамланым. Әлеге мәлдә диктор һөнәре серҙәрен өйрәнәм. Сабырлыҡтың төбө – һары алтын, һәр эшеңде намыҫ һәм яуаплылыҡ менән башҡарһаң, барыһын да еңеп сығып була.\nИң ҙур хыялым – киләсәктә матур ғаилә ҡороп, балаларыма яҡшы тәрбиә биреү....\n"Йәшлек" гүзәле - 2015" исемен яулаусы Шәүрә Туйсина БДУ-ны ҡыҙыл дипломға тамамланы!\nКонкурстар / Йәшлек гүзәле // 24-07-2016, 22:22\nҺылыуҡайҙы ҡотлайбыҙ! Артабанғы тормошоң бәхетле үтһен!\nНиһайәт! Юғары квалификациялы белгес! Һөнәремдең нескәлектәренә төшөнөргә тырыштым... Башҡорт дәүләт университетында уҡыу осоронда мин үҙем өсөн күп асыштар яһаным, тормошҡа икенсе күҙлектән - етдирәк һәм уйсаныраҡ ҡарарға өйрәндем. Дөрөҫөн генә әйткәндә, диплом - үҙем өсөн, төҫө - атайым һәм әсәйемә.... Уларҙы ҡыуандырыр өсөн сессияларымды тик “бишле”гә генә ябыуҙы маҡсат итеп ҡуйҙым. Факультетыбыҙ етәкселегенә Башҡортостан Президенты стипендиянты тигән маҡтаулы исем тәғәйенләүҙәре өсөн рәхмәт!...\nАмериканы яулай башҡорт ҡыҙы\nКонкурстар / Йәшлек гүзәле // 23-07-2016, 15:02\nКүгәрсен һылыуы Динә Әлимғолованың фотолары Американың “ELLEMENTS magazine” журналында донъя күргән.\nДинәгә 22 йәш, “Мисс Башҡортостан” модель агентлығында шөғөлләнгән. Әлеге ваҡытта Мәскәү ҡалаһында йәшәй. Үткән йыл “Мисс-Студенчество” матурлыҡ конкурсында еңеү яулаған. Шулай уҡ ул йырларға ярата, быйыл тәүге йырҙарын яҙҙырған. Рәсәй дәүләт социология университетын тамамлаған....\nВәсилә Ҡасимова: “Мин тормошто яратам!”\nКонкурстар / Йәшлек гүзәле // 16-07-2016, 23:02\nМиңә 20 йәш. Салауат районының Ҡарағол ауылында тыуып үҫтем. Өфөләге Советтар Союзы Геройы С. Бикеев исемендәге һөнәри колледжды тамамланым һәм хәҙер администратор булып эшләйем.\nКешеләр менән аралашырға яратам, тормошҡа маҡсат ҡуйып йәшәргә тырышам. Бала саҡтан бейеүҙе үҙ иттем, хәҙер ҙә уны туҡтатмайым. Буш ваҡытымды шулай үҙ-үҙемде үҫтереү һәм өҫтәмә белем алыуға арнайым, фото эше менән ҡыҙыҡһынам. Көн дә аш-һыу әҙерләйем, яңы рецепттарҙы һынайым, Европа кухняһы ныҡ оҡшай.\nКистәрен спорт менән шөғөлләнәм.\nТормошомда миңә оҡшаған күренештәр күп, шуға ла “Мин бәхетлемен!” тип ҡыйыу әйтә алам....\nКонкурстар / Йәшлек гүзәле // 8-07-2016, 10:10\nТНТ телеканалында барған барыбыҙға ла билдәле “Бейеү” (“Танцы”) проектының һайлап алыу этабында Башҡортостан бейеүселәре лә ҡатнаша. Яңыраҡ бәйгенең өсөнсө миҙгеле өсөн һайлап алыуҙа Иглин районы ҡыҙҙары үҙ һәләтен һынап ҡарарға баҙнат итте. Ләйсән Камалова менән Гүзәл Кәбирова халыҡ бейеүен башҡарып, киләһе турға үткән. Йәштәр сығышҡа етди әҙерләнә, бейеүҙе үҙҙәре һала. Улар Башҡортостанда күп милләтле халыҡтарҙың дуҫ һәм татыу йәшәүен күрһәтергә ниәтләй. Әлегә ҡыҙҙар Мәскәүҙә үтәсәк телевизион этапҡа барырға әҙерләнә, күнекмәләр уҙғарып, ҡупшы кейемдәр тегә....\nӘлфиә КИЛДЕЙӘРОВА: “Үҙемде төрлө яҡтан һынайым”\nКонкурстар / Йәшлек гүзәле // 24-06-2016, 13:24\nСығышым менән Ейәнсура еренәнмен. Әле Мәскәү дәүләт авиация институты милли-тикшеренеү университетының өсөнсө курсын тамамланым.\nМин бик күркәм һәм татыу ғаиләлә тәрбиәләндем: атай-әсәйем, ике апайым һәм ҡустым бар. Атайымдан – түҙемлек, тырышлыҡ, рухи байлыҡ, ә әсәйемдән күңел матурлығы һәм зирәклек алдым. Әсәйем гел: “Һаҡланғанды Хоҙай һаҡлар”, – тип әйтә. Шуға ла, ғүмер юлымда ниндәй генә хәлгә осраһам да, был хаҡ һүҙҙәрҙе иҫемдә тотам.\nБала саҡтан уҡ башҡорт бейеүҙәренә ғашиҡмын. Беренсе курстан Нәзир Байегетов етәкселегендәге “Алтынай” бейеү ансамблендә шөғөлләнәм.\n“Мәскәү һылыуҡайы – 2014” матурлыҡ бәйгеһендә гран-при яулап, Өфөлә “Һылыуҡай” конкурсында үҙемде һынап, Мәскәү башҡорттары исеменән сығыш яһаным. Яңыраҡ асылған “Йәсмин” камиллыҡ һәм матурлыҡ студияһында хореография һәм башҡорт бейеүҙәре түңәрәгендә уҡытыусы булып та йөрөйөм.\nМәскәү студенттары ассоциацияһы эшендә әүҙем ҡатнашам, төрлө сараларҙы ойоштороуҙа ярҙам итәм.\nМинеңсә, кеше бер ҡасан да бер урында туҡтап ҡалып, бер өлкәгә өҫтөнлөк бирергә тейеш түгел. Ул, киреһенсә, үҙен төрлө яҡтан асып, үҫешергә һәм алға барырға тейеш....\nӘхирәтемә тик бәхет теләйем!\nКонкурстар / Йәшлек гүзәле // 10-06-2016, 10:47\nҺүрәттәге һылыу ҡыҙ – Гөлшат Исхаҡова. Ул Баймаҡ районының Таулыҡай ауылынан.\nТышҡы ҡиәфәте менән дә, күңеле менән дә матур ул: мөләйем, эшкә егәрле, уңған. Асыҡ күңелле кеше, донъяның тик яҡшы яҡтарын күрә, уның тормошто яратыуы, йәшәү энергияһы, рухи көсө һоҡландыра. Ауылда матур-матур сәскәләр үҫтерә, ниндәйҙер ҡөҙрәт менән һулып барған үҫемлектәргә лә йәшәү көсө өҫтәй....\n“Шанель”де лә яулай башҡорт ҡыҙы!\nЯңылыҡтар таҫмаһы / Йәшлек гүзәле // 3-06-2016, 10:15\nАсҡын ҡыҙы Лиана Ҡытайҙағы “Шанель” мода йорто тамашаһында ҡатнашты. Мода күрһәтеү тантанаһында бик күп Голливуд “йондоҙо” ла була.\nБыға тиклем Лиана Зөбәйерованың Харбин ҡалаһында уҙған Халыҡ-ара мода аҙналығында күп тапҡыр ҡатнашҡаны бар. Лиана һәм уның игеҙәге Диана ярты йыл тирәһе Ҡытайҙың алдынғы моделдәре менән берлектә сығыш яһай. Бөгөн улар Пекиндың иң яҡшы модель агентлығы менән хеҙмәт килешеүе төҙөгән. Һуңғы ваҡытта ҡыҙҙар бик күп ҡытай модельерының иғтибарын яулай.\n“Шанель” мода йорто – донъялағы иң данлыҡлы модель агентлыҡтарының береһе. Уның подиумы хаҡында хыялланмаған модель юҡтыр.\nКонкурстар / Йәшлек гүзәле // 20-05-2016, 12:28\nМин, Луиза Йәналина, 1997 йылдың 29 июнендә Баймаҡ районының Буранбай ауылында тыуғанмын.\n9-сы класҡа тиклем ауылыбыҙ мәктәбенда уҡыным, аҙаҡ Баймаҡ ҡалаһының 4-се лицейында белем алдым.\nӘлеге ваҡытта Башҡорт дәүләт педагогия университетының Хоҡуҡ һәм хоҡуҡ һаҡлау эшмәкәрлеге факультетының 1-се курсында уҡыйым.\nБеренсе кластан уҡ ауылдағы "Еҙ үксә" бейеү ансамбленә йөрөнөм. Өҫтәл теннисын яратам, уның буйынса ярыштарҙа ҡатнашып, призлы урындар яулағаным бар. Буш ваҡытта бәйләйем, сигәм, гитарала уйнайым, өйҙә яңғыҙ булғанда йырлайым.\nКиләсәктәге хыялым – яҡшы уҡырға, полицияла эшләргә һәм, әлбиттә, һәр ҡыҙ хыялланғанса, матур ғаилә ҡорорға, тәүфиҡлы балалар үҫтерергә теләйем....\nРоза Ишбулатова: “Һәр ваҡыт алға!” – тип йәшәйем\nКонкурстар / Йәшлек гүзәле // 10-05-2016, 10:59\nРоза Урал ҡыҙы Ишбулатова булам. Хозур тәбиғәтле Бөрйән районының Байназар ауылында 1999 йылдың алтын көҙөндә донъяға килгәнмен.\nӘлеге ваҡытта ауылыбыҙҙағы мәктәптең 10-cы класында белем алам. Киләсәктә табип булырға теләйем. Һаулыҡтары ҡаҡшаған кешеләргә ярҙам итеү – иң ҙур хыялым....


11 Июль 2011, 17:37\n— Мин иртәгәһе көндө Милли матәм көнө тип иғлан итергә ҡарар иттем, — тип хәбәр итте дәүләт башлығы дүшәмбе көндө «Болғар» теплоходы фажиғәһенә арналған кәңәшмәлә.\nҺуңғы мәғлүмәттәр буйынса, уның бортында 208 кеше булған. Әле 13 кеше һәләк булған тип иҫәпләнә, 80-гә яҡын кеше ҡотҡарылған, башҡаларҙың яҙмышы билдәһеҙ.\nӘлеге ваҡытта фажиғә урынында йөҙҙән ашыу водолаз эшләй. Башҡортостан территорияһында урынлашҡан Волга буйы төбәк ҡотҡарыусылар отряды төркөмө лә — улар иҫәбендә.\nТеги:рф президентыматәм көнө


МАЙ АЙЫНДА НАМАҘ УҠЫУ ВАҠЫТТАРЫ\n30 Апрель 2019, 12:42\n30 шәғбан, йәкшәмбе, 5 май—ҡояш байыу менән, Аллаһ бойорһа, изге Рамаҙан шәриф айы башлана. Ошо изге ай етеү менән бөтә ер йөҙөндә мәсеттәрҙә тәрәүих намаҙҙары уҡыла башлай. Сибайҙа беренсе тәрәүих намаҙы 22 сәғәт 18 минутта уҡыла башлана. Тәрәүих намаҙын йәстү намаҙының 4 рәҡәғәт фарызын йәмәғәт менән уҡығандан һуң, йәнә ике рәҡәғәт йәстү намаҙының сөннәтен айырым-айырым уҡығандан һуң, йәмәғәт менән уҡыла. Тәрәүих намаҙын 8 һәм 20 рәҡәғәт уҡырға ла мөмкин. Ләкин 20 рәҡәғәт уҡыу сауаплыраҡ. Тәрәүих намаҙын мәсеттәрҙә йәмәғәт менән уҡыу—сауаплы булған сөннәт ғәмәл.26 рамаҙан, йома, 31 май—ҡояш байыу менән Аллаһы Тәғәлә бойорһа, изге Ләйләтүл-Ҡадр— Ҡәҙер кисе. Ләкин пәйғәмбәребеҙ Мөхәммәт ғәләйһис-сәләм: «Ҡәҙер кисен Рамаҙан шәриф айының ахырғы ун көнөнөң бер таҡ кисендә эҙләгеҙ»—тигән. Йәғни 21, 23, 25, 27, 29-сы кистәрҙең береһендә Ҡәҙер кисе булыуы ихтимал. Ошо мөбәрәк айҙың күрһәтелгән кистәрендә бигерәк тә ихласлыҡ менән доға, истиғфар ҡылырға, ғәмәл үә ғибәҙәт менән шөғөлләнергә, ғилем һәм мәғрифәткә ваҡытыбыҙҙы сарыф итеү мотлаҡ тейештер.\n30 шәғбан, йәкшәмбе, 5 май—ҡояш байыу менән, Аллаһ бойорһа, изге Рамаҙан шәриф айы башлана. Ошо изге ай етеү менән бөтә ер йөҙөндә мәсеттәрҙә тәрәүих намаҙҙары уҡыла башлай. Сибайҙа беренсе тәрәүих намаҙы 22 сәғәт 18 минутта уҡыла башлана. Тәрәүих намаҙын йәстү намаҙының 4 рәҡәғәт фарызын йәмәғәт менән уҡығандан һуң, йәнә ике рәҡәғәт йәстү намаҙының сөннәтен айырым-айырым уҡығандан һуң, йәмәғәт менән уҡыла. Тәрәүих намаҙын 8 һәм 20 рәҡәғәт уҡырға ла мөмкин. Ләкин 20 рәҡәғәт уҡыу сауаплыраҡ. Тәрәүих намаҙын мәсеттәрҙә йәмәғәт менән уҡыу—сауаплы булған сөннәт ғәмәл.\n26 рамаҙан, йома, 31 май—ҡояш байыу менән Аллаһы Тәғәлә бойорһа, изге Ләйләтүл-Ҡадр— Ҡәҙер кисе. Ләкин пәйғәмбәребеҙ Мөхәммәт ғәләйһис-сәләм: «Ҡәҙер кисен Рамаҙан шәриф айының ахырғы ун көнөнөң бер таҡ кисендә эҙләгеҙ»—тигән. Йәғни 21, 23, 25, 27, 29-сы кистәрҙең береһендә Ҡәҙер кисе булыуы ихтимал. Ошо мөбәрәк айҙың күрһәтелгән кистәрендә бигерәк тә ихласлыҡ менән доға, истиғфар ҡылырға, ғәмәл үә ғибәҙәт менән шөғөлләнергә, ғилем һәм мәғрифәткә ваҡытыбыҙҙы сарыф итеү мотлаҡ тейештер.


(Оскар битенән йүнәлтелде)\n↑ 7,0 7,1 Oscar-nomics: How Much That Statue Is Really Worth / CBS / By Ira Kalb 2013 йылдың 15 июнь көнөндә архивланған. (Проверено 6 марта 2013)\n↑ Warner Bros. takes home Oscar gold, sales boost for «Argo» 2013 йылдың 4 июль көнөндә архивланған. (Проверено 6 марта 2013)\nКак изготовляют оскаровские статуэтки 2016 йылдың 5 октябрь көнөндә архивланған. (рус.)(рус.)\nКинопремия «Оскар» 2010 йылдың 9 апрель көнөндә архивланған. (англ.) на сайте Internet Movie Database\nhttps://ba.wikipedia.org/w/index.php?title=Оскар_(кинопремия)&oldid=1064559 ҡабул ителгән\nБыл бит һуңғы тапҡыр 18:54 28 август 2021 үҙгәртелгән.


Баш ҡаланың Ғафури менән Пушкин урамдары киҫелешендә йәшәүселәр уҙған төндә ирекһеҙҙән утлы тамашаға шаһит булды.\nТәүҙә юл ситендә сәйер осҡондар күренә. Ҡапыл ул ҙур ғына ут тубына әйләнеп, көслө шартлау яңғырай. Һөҙөмтәлә күрше йорттарҙа ут һүнә. Ваҡиға шаһиттары көндөҙ был тирәлә юл төҙөкләндерелеү эштәре башҡарылғайны, уның барышында юғары вольтлы электр сымдарына зарар килеүе ихтимал тигән фекер белдерә. Кабелдең Башҡорт дәүләт университетына ҡарауы ла ихтимал. Уҡыу йортоноң айырым биналары электрһыҙ ҡалған. Төнгө ваҡиғала кеше ғүмеренә зыян килмәгән. Әле утлы тамашаның сәбәптәре тикшерелә.


Фото теркәлгән танышты - Видео чат - таныштырыу лайф - стрим тере!\nЧатта теркәлергә һәм түләү-рулетка\nВолонтерҙар түләү - беҙҙең төп ҡағиҙә видеочат волонтерҙар түләнәVideo тулыһынса түләүле яһайҙар, аңлы Chat беҙ түгел, һеҙ уларға ярҙам бушлай Video Chat аша аралашыу. Ай-һай, мөмкин булған варианттарын файҙаланыу өсөн бөтә мөмкинлектәр бар, һеҙ беҙҙең сайтҡа алыуҙа сикләргә тәҡдим ителә. Нисек сикләү төшөрәбеҙ - был хеҙмәте, тигәнде аңлата, тип, һеҙ, аласыз наслаждаться Видеочить аралашыу беҙҙең аша бушлай, әммә сифаты өсөн, ул һеҙгә оҡшаймы, артыҡ ҙур булмаған һәм оҙаҡ файҙаланыу өсөн хаҡ түләргә тәҡдим видеочинать һеҙ теркәлгән булған. Беҙ ябай эшләргә һәм еңел теркәлгән, һәм һеҙ аласаһы күберәк секундта ул юҡ. Һеҙ теркәлә алаһығыҙ һуң башҡа ҡыҙҙар менән аралашыуын сикләйек. Видеочинать беҙҙең төп ҡағиҙә - волонтерҙар түләнә. Video тулыһынса түләүле яһайҙар, аңлы Chat беҙ түгел, һеҙ уларға ярҙам бушлай Video Chat аша аралашыу. Ай-һай, мөмкин булған варианттарын файҙаланыу өсөн бөтә мөмкинлектәр бар, һеҙ беҙҙең сайтҡа алыуҙа сикләргә тәҡдим ителә.\nТөшөрөү өсөн бөтә сикләү, кәрәк булһа һеҙ үҙ иҫәбенә тулылана.\nВаҡыт хаҡы бәйле, йыл дауамында ул һеҙҙең аккаунт алтын һатып алырға теләй. Тигеҙлек тергеҙеү бер нисә ысулы бар. Йәшерер өсөн теләһә ниндәй ысулдар ҡулланыу хаҡы түләү һеҙҙең өсөн һеҙҙең еңел булмаған функцияларҙы видеочинать уңайлы.\nНиһайәт, беҙ бөтә бизар килеүселәрҙе сәләмләнеЙыйыныусы яңы дустар, хатта әгәр ҙә һеҙ беҙҙең менән аралаша ала. Был причудливый ч диалог буйынса ч видеоһы булыуы мөмкин. Яҡшы күрһәткәндәр беҙгә илдең төрлө ҡалаларына һәм ч украина БДБ, улар ҙа булған тип һөйләнеләр.\nКамера һәм микрофон менән бәйле хәбәрҙәр ярҙамында текст bizar square ебәрҙе.\nКүпселек кеше интернет еңел таныша әле. Бер-береһе менән таныштырыу һәм позволить, сезгә артыҡ хис ч Bizar уңайлы. Шул булды беҙҙең өсөн, ни теләй ч кем үҙе тәҡдим итә, кем дә кем иң яҡшы усты, кем үҙе артистар кеүек уйнарға яратам, буш ваҡытта ғына улар был скрасить, шулай өлөшө өсөн алынған.\nПричудливый ч - теләһә ҡайһы ваҡытта яңы кеше, яңы таныш, шулай булғас, күңелле. Шәхси мәғлүмәт биреү һәм тәғәйенләнгән урында теркәлеү мотлаҡ түгел причудливый телгә килде. Беҙ шулай уҡ был чатта гарантиялай"анонимность"Bizar. Хәҙер кәрәк беҙгә тик видеобыҙҙың һеҙ-ч өсөн аралашыу. Барыһы да һезгә эшләргә кәрәк, был аралашыу, бер төймәгә басыгыз"ч Bizar"һәм шунда уҡ төймәгә басыгыз"Start". Бәлки, һеҙҙең ярҙам менән был ике ябай ғәмәлдәребеҙҙе күрер, тип, булмай сыҡты. Шулай уҡ, иғтибар, һайлау тип, һеҙ, аласыз был видео-ч өсөн рәсем төшөрөү. Йәки һеҙ мәңге басыгыз"Артабан", тултырыгыз формаһын түгел әлегә.\nДонъя буйлап сәйәхәт, был бөтәһе өсөн дә уңайлы! ЙӨҘӨП СПАСАТЕЛЬ\nСиткә барып, әгәр телисез икән, һеҙгә бер аҙ ваҡыт бирелә планлаштырыу өсөн кәрәкТөрлө уйын ҡоралдары менән төрлө практик сағыштырма билет хаҡы сайтында эҙләй, уйлай был порталда асыҡ буласаҡ. Мәҫәлән, сайтта махсус хеҙмәттәр предсказать буласакмы-Preis-Zylinder, алдан иҫәпләп сығарырға мөмкинлек биреүен, рейсҡа ниндәй көн иң арзанға һатып алырға мөмкин.\nЯңғыҙлыҡ һәм ҡатын-ҡыҙ бушлай фильм ҡараған ваҡытта яҡшы сифаттарҙы белергә теләр ине\nબેઠક અમારા ઇટાલિયન કુટુંબ માટે આ પ્રથમ વખત છે. ક્રોફોર્ડ સર્જનોની\nтанышыу заможняя ҡатын-ҡыҙ менән танышырға теләп иғлан видеочивать онлайн башҡа ҡыҙҙар менән бушлай теркәү ч рулетка скайп танышыу бушлай видео ҡыҙы менән бушлай видео чат без теркәлгән видео чат бушлай таныша видео видеочивать онлайн башҡа бушлай теркәү скачать видео-таныштырыу


Асанбаев Нәжиб Вилдан улы (07.11.1921-28.03.2013)\nБашҡортостандың халыҡ яҙыусыһы, драматург\nтеатрҙа эшләү дәүере: 1959-1961й.й.\nБашҡортостандың халыҡ яҙыусыһы, Салауат Юлаев исемендәге дәүләт премияһы лауреаты, Башҡортостандың атҡаҙанған мәҙәниәт хеҙмәткәре, драматург Нәжиб Асанбаев 1921 йылдың 7 ноябрендә Өфө губернаһы Бәләбәй өйәҙе, хәҙерге БР-ҙың Баҡалы районы Аҡман ауылында тыуған. Әҙип Бөйөк Ватан һуғышында ҡатнашҡан. 1941 йылда Рязань артиллерия училищеһын тамамлағандан алып һуғыш аҙағына тиклем артиллерия батареяһы командиры була. Беренсе һәм икенсе дәрәжә Ватан һуғышы, Ҡыҙыл Йондоҙ ордендары, хәрби миҙалдары уның ғәйрәтле һуғышсы, үҙ илен яҡшы яҡлаусы булғанын күрһәтә.\nБөйөк Ватан һуғышы бөткәндән һуң дүрт йылдан ғына уны демобилизацияға ебәрәләр. Нәжиб Асанбаев "Ҡыҙыл таң" республика гәзитендә эшләй башлай – әҙәби хеҙмәткәр һәм әҙәби бүлек мөдире була. 1950-1959 йылдарҙа Октябрьский һәм Салауат ҡалаларында ошо уҡ гәзиттең үҙ хәбәрсеһе эшен башҡара. 1959-1961 йылдарҙа Салауат башҡорт дәүләт драма театрының директоры вазифаһын үтәй. Шунан һуң әүҙем ижад менән шөғөлләнгән, бер нисә прозаик, хикәйәләр тупланған йыйынтыҡтар сығарып өлгөргән Н.Асанбаев 1961-1963 йылдарҙа Мәскәүҙә Юғары әҙәби курстарҙа уҡый. Уларҙы тамамлағас ике йыл Башҡорт академия драма театры директоры булып эшләп ала ла бөтөнләйгә ижадҡа күсә – күбеһенсә драматургия өлкәһендә эшләй башлай. Халыҡ уның комедия һәм драма, пьесаларын яратып ҡабул итә.\nСалауат театры менән Нәжиб Асанбаевтың мөнәсәбәте "драматург — театр" бәйләнеше генә түгел, ә башҡасараҡ, якыныраҡ, тыгыҙыраҡ булды. Ул театрыбыҙҙың тоғро дуҫы ине. Юкка ғынамы ни, драматургтың бик күп матур пьесалары буйынса ҡуйылған төрлө жанрҙағы спектаклдәре театрҙың репертуар афишаһын биҙәп тора. Уның "Беҙгә егеттәр килде"(реж.Ф.Ғәләүетдинов, 1955й.), "Рәйсә"(реж.Р.Аюпов, 1958й.), "Ҡыйыу кешеләр"(реж.А.Мөбәрәков, 1960й), "Фәйзи" (реж.Р.Аюпов, 1962й.), "Күктән төшкән бәхет" (реж.Ш.Рахматуллин, 1969й.), "Ҡанат йәйгәндә" (реж.Р.Баянов, 1971й.), "Һыу юлы" (реж.Р.Баянов, 1972й.), "Ҡыҙлы йорт" (реж.Ф.Касимова, 1982й.), "Миләш-Миләүшә" (реж.К.Нәҙершин, 1987й.), "Кәләш әйттергәндә" (реж.К.Нәҙершин, 1987й.), "Көҙән башҡорто" (реж.Н.Сәфәрғолова, 2004й.), "Зәйтүнгөл" (реж.О.Ханов, 2005й.), "Ете ҡыҙ" (реж.А.Абушахманов, 2008й.), "Сейәле тау" (реж.О.Ханов, 2011й.) тигән спектаклдәре Салауат театрында ҡуйылып, тамашасы һөйөүен яулай.\nНәжиб ағайҙың беҙҙең аранан китеүенә лә байтаҡ ваҡыт үтте. Исеме кеше хәтерендә мәңгелек урын алған. Әҙип өсөн оло бәхет был. Салауат башҡорт дәүләт драма театры коллективы шуны иҫтә тотоп, драматургтың дуҫтары, якындары менән бергәләшеп хәтер кисәләрен үткәреп тора.\nНәжиб ағайҙың яҡты иҫтәлегенә бағышланған был кисәләр әҙиптең иҗады алдында тағын бер ҡат баш эйеп, исемен күңелдәрҙә яңғыратыр, барыбыҙҙы да бер¬ләштереүсе театрға ҡарата ихтирам һәм һөйөү хистәрен нығытыр, тигән өмөттәбеҙ.\nНәжиб Асанбаевтың хәтирәләре.\nМин – Салауат театры директоры.\n1956 -1959 йылдарҙа Салауат ҡалаһында "Ҡыҙыл таң" газетаһының үҙ хәбәрсеһе булып эшләнем. Был осорҙа бик күп кенә театрҙарҙа минең «Беҙҙең егеттәр килде», «Ҡыйыу кешеләр», «Рәйсә», "Фәйзи" тигән пьесаларым ҙур уңыш менән бара ине. Бына бер заман мине Өфөләге ҙур ғына түрәләр Салауат театры директоры вазифаһына димләй башланылар. Театрҙы бик ярата инем, риза булдым да ҡуйҙым һәм 1959 йылдың йәйендә үк ошо бик яуаплы ла, ҡатмарлы ла вазифаны үтәй башланым.\nНи ҡыҙғаныс, ул ваҡытта театрҙың бер генә режиссеры ла юҡ ине. Режиссер эҙләп Өфөгә министрға киттем. Ярҙамсыларын саҡырып, ҡулайлы кеше эҙләй башланы – юҡ. Инде ҡуйыр кеше юҡ. Өфөлә фатирға гел Вәли Ғәлимовтарға төшә инем. Әлеге ваҡытта Дәриға гастролдә, балалары ла өйҙә юҡ, Вәли Ғирфанович бер үҙе генә. Был мине ҡаршы алды.\n- Вәли ағай, беҙгә режиссер кәрәк. Ҡайҙан Салауатҡа режиссер табабыҙ, - тим.\n- Бар режиссер, - ти.\n- Әйүпов Рафаэль.\nРафаэль Әйүпов ГИТИС-ҡа режиссерлыҡҡа уҡырға китер алдынан академтеатрҙа эшләгән ине. Бик шәп комик актер. Шул ваҡыттағы ролдәре иҫтә ҡалған. Ул Моссовет исемендәге театр режиссеры Завадскийҙа уҡыны. Уның алымдары менән эшләй ине. Уҡып ҡайтҡас, академтеатрҙа эш урыны юҡ. Режиссерҙар етә, актер итеп алыуҙарын үтенһә - шулай уҡ урын юҡ.\n- Мин электрик булып булһа ла, эшкә академтеатрҙа ҡалам, - тип үҙһүҙләнеп шунда йөрөп ята икән.\n- Бына, Әйүповты ебәрәм, - ти Ғәлимов.\n- Ә ул риза булырмы?\nРиза булды был. Театрға барҙыҡ, халыҡты йыйҙыҡ, уларҙы Рафаэль менән таныштырҙым. Бик һөйөндөләр. Талантлы актер икәнен, практикала саҡта академтеатрҙа «Әсәйемдең сал сәстәре»н бик яҡшы итеп ҡуйғанын да беләләр. Был шунда уҡ эшкә тотондо. Барҙым ҡала комитетына, Владимир Николаевич Якимов менән һөйләштем. Улар театрҙың хәлен бик яҡшы аңлайҙар ине. Идеология буйынса секретарь булып Флүрә Ғәлиевна Әхмәтова эшләй, Якимов тиҙ генә ҡала советы рәйесе Ишмөхәмәтов ағайҙы саҡыртты. Өсәүләшеп уйланылар. Ишмөхәмәтов ағай:\n- Өс бүлмәле фатир табыуы ҡыйыныраҡ бит әле, - тигән булды.\n- Юҡ, бер булғас булһын инде, - тип бының хәлен аңлатып бирҙем. Таптылар фатирҙы.\nРафаэль ордер алды, фатирын икәүләп барып ҡараныҡ. Автобус бирҙем, ул ғаиләһен күсереп алып килде. Ҡатыны бик матур, Рима исемле ине. Йәш кенә саҡтары, бәләкәй малайҙары бар, мин уны "Аюпчик" тип йөрөтә инем. Әле Өфөлә эшләй ул.\nЙыһаз алырға театрҙан аҡса биреп торҙоҡ. Төрлөсә ярҙам күрһәттек. Шулай йәшәп киттеләр былар.\nСалауат театрына эшкә килгәндән һуң беренсе йыйылышта уҡ артистарҙы былай тип киҫәттем:\n- Мин - драматург, көнө-төнө һеҙҙе бында һаҡлап ята алмайым. Теләһәгеҙ - эшләйһегеҙ, теләмәһәгеҙ – юҡ. Мин приказ яҙам – һеҙ уны үтәргә тейеш. Приказдың айға бер булыуы ла мөмкин, ун булыуы ла мөмкин. Айына бер-ике килеп күренермен, бәлки, әммә тәртип насар булырға тейеш түгел.\n- Бик һәйбәт, бик һәйбәт, Ибраһим беҙҙе...\n- Миңә Ибраһимды һөйләмәгеҙ!\nШулай итеп, тәүге көндә үк мәсьәләне ҡаты ҡуйғайным.\nРафаэль эшләй, " Әсәйемдең сал сәстәре"н ҡуя башланы. Был пьесаны ҡуйыуҙы театр үҙе һораны. Мин тынысланып, директорлыҡ эшенә баштан аяҡ киренән сумдым. Автобусҡа ултырып, Кумертау ҡала комитетына юлландым. Бер хат алдым. Мәләүездән дә шундай уҡ хат булды. Киттем Ишембай һәм Стәрлетамаҡҡа, уларҙан да хат алдым. Салауаттан да шундай уҡ хат яҙҙырттым. Был хаттар барыһы ла РСФСР Мәҙәниәт министрлығына ине. Хаттың эстәлеге былайыраҡ: "Салауат ҡалаһында дәүләт театры бар. Уның эшен йәнләндереү өсөн партия өлкә комитеты күренекле драматург Нәжиб Асанбаевты директор итеп тәғәйенләне. Уның пландары ҙур. Салауат ҡалаһы стратегик, нефтехимик үҙәктә урынлашҡан, Кумертауҙа күмер сыға, Стәрлетамаҡта "Каучук", "Сода" заводтары бар, Ишембайҙа нефть сыға, Мәләүездә химия комбинаты төҙөлә. Был театр бына ошо ҡала кешеләрен хеҙмәтләндерә. Ул бөлгөн хәлдә йәшәргә тейеш түгел. Дотация үҫергә, штаты артырға тейеш. Директор алты кешегә штат һорай. Ярҙам итегеҙ". Береһе лә ҡаршы килмәне, яҙҙылар. Килдем Өфөгә, министр Ғәфүр Шәкүрович Вахитов Мәскәүгә йыйына икән. Бергә киттек. Һөйләшеп барҙыҡ. Ул да оркестр булдырыуҙы һорап китеп бара. Иллеләп кеше бит инде. Министрлыҡҡа барабыҙ.\n- Бәй, ағай, һин дә, мин дә штат һорап барабыҙ, былар беҙҙе ҡыуып сығармаҫмы?\n- Юҡ, һин үҙ юлыңда йөрөйһөң, мин үҙ юлымда, - ти.\nКиттек Мәҙәниәт министрлығына. Ул ваҡытта министр Кузнецов ине. Шунан ағай менән мендек икенсе ҡатҡа:\n- Ағай, һин алдан ин, мин һуңынан керермен. Минең килеүемде әйтерһең, - тинем.\n- Ярар, - тине. Мин тиҙ генә буфетҡа барҙым да 10 ҡап шоколад алдым. Эҙләп таптым план бүлеген:\n- Һаумыһығыҙ, һеҙҙе күренекле башҡорт яҙыусыһы Нәжиб Асанбаев сәләмләй, - тим. Бында 7-8 ҡатын-ҡыҙ ултыра.\n- Очень приятно, очень приятно, - йүләр икәнме был, тип уйлайҙарҙыр инде.\n- Бөгөн минең тыуған көнөм. Ә был көндә беҙҙең йола буйынса, ҡатын-ҡыҙҙарға бүләк бирәбеҙ. Үҙем менән бер нәмә лә алмағанмын, быныһын артабан яйларға була, ә хәҙергә, - тинем дә, һәр ҡайһыһына шоколад өләшеп сыҡтым. Барыһы ла көлә башланы.\n- Вы не только писатель, наверное, и с театром дело имеете?- тиҙәр.\n- Әлбиттә, Салауат театры директорымын, - тим.\n- А тогда понятно, - тиҙәр.\n- Дуҫтар, мин хаттар алып килдем, кемгә мөрәжәғәт итергә, - тим.\nКүрше бүлмәлә начальниктары ултырыуын, исем-шәрифтәрен әйтттеләр. Салауат театрын беләләр, хаттарҙың эстәлеген һөйләп бирҙем. Шунан һуң хаттарҙы уҡып сыҡҡас:\n- О-о, бындай хаттар булғас, күберәк һора, күберәк, - тиҙәр.\n- Күберәк кәрәкмәй, - тинем дә, начальниктарына керҙем. Ҡатын кеше. Шул уҡ һүҙҙәрҙе ҡабатланым, сығарып шоколадты тотторҙом.\n- Мин - Салауат театры директоры, ярҙам итегеҙ, - тип хаттарҙы бирҙем.\nХаттарҙы уҡып сыҡты ла:\n- Трудновато, конечно. А дотацию не просите?- ти.\n- Юҡ, - тигән булдым. Ә һорарға иҫәп бар ине. – 6 кешегә штат бирһәгеҙ, театр 3 бригада булып эшләй башлаясаҡ, аҡсаны күберәк йыясаҡ.\n- Артабан нимә эшләйем?\n- Дальше идите к министру. Если он меня пригласит, я вам помогу, - ти.\nЙүгерҙем ҡабул итеү бүлмәһенә, Ғәфүр Шәкүрович бик оҙаҡ ултырҙы. Төш етеп килә. Сыҡты ла:\n- Бар, тиҙ генә кер, - ти.\nҺиңә штат бирҙеләрме, тип һорарға ла онотоп кереп киттем. Кузнецовҡа һөйләп бирҙем, хаттарҙы алдына һалдым. Шунан ҡыңғырауға баҫҡайны, план бүлеге начальнигы килеп тә керҙе.\n- Бына алдымда Салауат театрының директоры ултыра, - ти.\n- Беләбеҙ, беләбеҙ.\n- Ҡайҙан беләһегеҙ?\n- Беҙгә инеп, танышып сыҡты, - ти.\n- Берәй нәмә һоранымы?\n- Юҡ, һораманы.\n- Бына һорай бит әле, 6 артист штаты һорай. – Шунан Салауаттың ниндәй төбәк икәнен аңлата башланы.\n- Беләм, беләм. Бик етди мәсьәлә, ярҙам итергә кәрәк, - ти. Миңә 6 кеше бирҙеләр.\n- Приказды иртәгә килеп алырһығыҙ, - тинеләр.\nСыҡтым, Ғәфүр Шәкүрович көтөп тора.\n- Миңә 6 артист штаты бирҙеләр! –тим.\n- Ә миңә юҡ.\n- Ә ниңә оҙаҡ ултырҙың?\n- Мин уға Башҡортостан мәҙәниәте тураһында тотош доклад яһаным, - ти.\nУға оркестр өсөн бер урын да бирмәгәндәр.\nШулай итеп, киттек "Баку" ресторанына.\n- Һин миңә бер актер бирерһең инде.\n- Һин нимә, ағай? Ул кешене һинең үҙеңдән һорарға тейешмен.\n- Ярар, ярар, бер штатты Сибайға бирәйек инде, - ти.\n- Ярар, ағай, мин риза, - тинем.\nИртән приказ алдыҡ, ҡайтып киттек.\nСалауат артистарын йыйҙым, хәлде һөйләнем, эй һөйөндөләр. Шунан һуң 5 актер эҙләй башланыҡ. Хәй Фәхриев тигән артист бар ине. Академтеатрҙа ла эшләне. Ул үҙе Стәрлебаш районынан.\n- Нәжиб Вилданович, бына Стәрлебашта Риф Мозаһитов һәм Флүрә Хәбибуллина тигән ирле- ҡатынлы кешеләр бар, береһе мәҙәниәт һарайы директоры, ә ҡатыны – худрук. Икеһе лә культпросвет мәктәбе бөткәндәр. Иҫ киткес актерҙар!\n- Килерҙәрме икән?\n- Барып алып кил, - тигәйнем, икенсе көнө китте лә барҙы. Алып та килде.\nИкеһе лә алдыма килеп баҫты. Риф ирҙәрсә һөйкөмлө, ә Флүрә йәш, матур.\n- Мин һеҙҙе эшкә алам. Шундай оклад. Әкренләп фатир ҙа булыр. Әлеге ятаҡханала йәшәп тороғоҙ, - тинем.\nТағы 3 кеше кәрәк бит әле. Өфөлә йөрөгәндә бер ҡатын мине туҡтатты.\n- Нәжиб Вилданович, иҫәнмеһегеҙ. Мин – Сәүиә Сираева, мине үҙегеҙгә эшкә алығыҙ.\n- Кем итеп?\n- Мин актриса бит.\n- Ярар, кил, - тинем.\nСәүиә Сираева килде. Әйткәндәй, бик шәп актриса булып сыҡты, сәхнәлә йөҙөп уйнаны. Театрҙы ныҡ күтәрҙе ул. Бөгөнгө көндә "Нур" театрында эшләй. Илшат Вәлиев тигән бик шәп комик бар ине. Академтеатрҙа ла эшләне. Уны саҡырҙыҡ.\nБарлыҡ артистарҙы ла мин балам кеүек яратам. Үҙемдең пьесаларҙа уйнағандарын бигерәк тә. Әҙелшинаны, Фәхриевты, Мозаһитовтарҙы ярата инем. Былар сығып китте гастролгә. Беҙҙең коммерция директоры Ибраһим Әхмәров Ауырғазыла тауыш күтәргән:\n- Нишләп Асанбаев үҙе гастролдәргә йөрөмәй? Уның өсөн ниңә беҙ эшләргә тейеш?\nУның ялағайҙары була бит инде. Бер нисә кеше, улары:\n- Асанбайҙы саҡырырға кәрәк, йөрөһөн беҙҙең менән, - тиҙәр икән.\nБыл турала миңә парторг Хәй Фәхриев шылтыратып әйтте:\n- Нәжиб Вилданович, бында эштәр харап бит әле, халыҡ йыйылды, Әхмәров пыр туҙа. Һине төшөрттөргә теләй, ахыры. Һин тиҙ генә килеп ет әле.\n- Ярар, - тинем дә рейс автобусы менән Ауырғазыға килеп тә төштөм.\nТелефон аша Фәхриевты саҡырҙым. Икәүләп райкомға барҙыҡ. Уларҙан министрлыҡ менән бәйләнешкә инеү өсөн ярҙам һораныҡ. Тоташтырҙылар. Ғәфүр Шәкүрович урынында. Ә беҙҙең бер һөйләшеү бар ине... Мин эшкә өйрәнгәс, коммерция директоры вазифаһы бөтөрөлә, Ибраһим Әхмәров артист ҡына булып ҡала. Министр минең һүҙҙе генә көтә.\n- Ғәфүр Шәкүрович, был мин – Нәжиб.\n- Ә-ә, Нәжиб, һаумы, ниндәй хәлдәр бар?\n- Бөтәһе лә яҡшы, мин хәҙер эшкә өйрәндем, коммерция директоры вазифаһын бөтөр.\n- Шулаймы ни?\n- Эйе. Приказ яҙығыҙ, мин шылтыратып секретарҙан уның номерын белермен.\n- Ниңә улай ашығыс?\n- Бөгөн йыйылыш үткәрәм, шуға, - тинем. – Һуңынан һөйләрмен.\nКемделер саҡыртып белеште лә миңә приказдың номерын әйтте.\n- Ҡасан киләһең?\n- Киләм, киләм, - тинем дә Фәхриев менән артистар янына киттек. Улар йыйылды, сәхнәгә сыҡтым.\n- Иптәш Әхмәров, ниңә һин бунт күтәрәһең? Кем рөхсәт итте? Һин хәҙер директор түгел, рядовой актер, тағы ла тауыш сығарһаң, эштән китәһең, - тинем.\nҠул саптылар. Приказдың номерын әйттем. Эстәлеген уйлап сығарып һөйләнем.\n- Ниндәй һорауҙарығыҙ бар?\n- Юҡ, - тиҙәр.\n- Хәҙер гастролдәр тураһында һөйләгеҙ.\nГастролдәр бик шәп үткән. Халыҡ яратып йөрөгән спектаклгә. Аҡса йыйылған.\n- Шундай шәп гастролдәрҙе ниндәйҙер тәгәрмәс ватылыу менән боҙоп буламы ни? – тип йыйылышты тамамланым.\nТеатр эщләй, гөрләй. Театрҙы беренсе тапҡыр сит өлкәгә гастролгә алып сығыу тураһында уйлай башланым. Ырымбур өлкәһен һайланыҡ. Киттем Ырымбурға. Унда борон татар театры булған. Шуны ябырға булғас, бик күп артистар Ҡазанға киткән. Шунда бер артист бар – Вәли Фәтихов. Үҙ еренең патриоты. Ҡатыны Камал театрына китһә лә, бармаған. Бер нисә иптәше менән театрҙа һаҡлап алып ҡалғандар. Уларҙы филармония составында булһа ла татар труппаһы итеп ҡалдырғандар.\nМиңә шул Вәли ағайҙы табырға ҡуштылар. Барып таптым, бик матур ағай, 1906 йылғы, Муса Йәлил менән бергә уҡығандар. Бик йылы ҡабул иттеләр. Беҙҙең яҡты бик ярата, академтеатрҙы хөрмәт итә. Ә күңеленә яҡын булһа ла, Ҡазанға рәнйеп йәшәй. Уларҙың үҙҙәрен онотоуын кисерә алмай ине. Етмәһә, драматургтарҙан килеүсе беренсе мин булғанмын. Гастролгә киләбеҙ, тигәс бик ҡыуанды, өлкә комитетына алып инде. Уның абруйы бик ҙур ине. Көнөн, сәғәтен билдәләп, гастроль тураһында һөйләшеп бөттөк. Ҡайттым, артистарға һөйләнем, репертуар һайланыҡ. Администратор алдан китте, килешеүҙәр төҙөп ҡайтты.\nТеатр гастролгә барҙы. Бик уңышлы үтте. Өс көн Ырымбурҙың үҙендә, унан райондарҙа йөрөнөк. Аҙағында бәләкәй генә мәжлес үткәрҙек. Тағы килеүебеҙҙе һоранылар.\nШунан һуң Ырымбур Салауат театрының гастролгә иң күп йөрөгән төбәгенә әүерелде.\nВәли ағай Фәтихов был яҡты донъяла юҡ инде. Икенсе, үҙенән күпкә йәшерәк ҡатыны Разия ханым да актриса ине. Хәҙер ул лайыҡлы ялда. Улдары Рафаэль менән килендәре Нурия ла актерҙар, шул атаһы һаҡлап ҡалған Ырымбур театры труппаһында (хәҙер ул үҙ аллы ижад итеүсе дәүләт театры) эшләйҙәр. Рафаэль күренекле артист, Ырымбур урыҫ театрында ла йыш уйнай.\nЯрар, хәҙер театрҙа ике йыл эшләнем. 1961 йыл килеп етте. Иптәштәр Мәскәүҙә, Ленинградта уҡып ҡайталар, ә минең белем юҡ. Пединституттың беренсе курсын ғына бөткәнмен, унан һуң хәрби училище, аҙаҡ артиллеристарҙың Юғары мәктәбен тамамланым. Ә филология белемем юҡ. Шуның өсөн Мәскәүгә Юғары әҙәби курстарға барып уҡырға ҡарар иттем.


Рөстәм Хәмитов бөгөн эш сәфәре менән Нефтекамала\nТөбәктә республика етәксеһе урындағы бер-нисә сәнәғәт предприятиеһы эшмәкәрлеге менән танышты.\nАтап әйткәндә, Рөстәм Хәмитов автобустар, троллейбустар һәм йәмәғәт транспорты өсөн деталдәр эшләүсе ,,Автопласт,, һәм Нефтекама машиналар эшләү заводтарында булды. Һуңғыһында республика етәксеһе иғтибарын тиҙҙән асыласаҡ нефть тармағы өсөн машина насостары эшләү цехы йәлеп итте. Бөгөн Нефтекамала Рөстәм Хәмитов Республиканың эшҡыуар даирәләре активы менән дә осраша. Башҡортостанда эшҡыуарлыҡ тармағын үҫтереү мөмкинлектәренә арналған кәңәшмәгә тирә-яҡтағы ете райондан 80-дән ашыу эшҡыуар йыйылған. Нефеткамала беҙҙең ижади төркөм дә эшләй. Республика етәксеһенең бөгөнгө эш сәфәре тураһында тулыраҡ беҙҙең алдағы сығарылыштарҙа.


Республика аграрийҙары саранчаға ҡаршы көрәшә // Иҡтисад | новости башинформ.рф\nРеспублика аграрийҙары саранчаға ҡаршы көрәшә\n13:00, 29 июня 2010 Иҡтисад\nҠоролоҡ ҡоротҡостар үрсеүгә уңайлы шарттар тыуҙырҙы. БР Ауыл хужалығы министрлығы белгестәре яҙ уҡ ауыл хужалығы культураларының ике иң хәүефле ҡоротҡосо: саранча һәм ялан күбәләгенең таралыу ихтималлығы тураһында иҫкәрткәйне. Улар иген культуралары, шәкәр сөгөлдөрө сәсеүлектәрен зарарлай. Шуның менән бәйле республика райондарында ҡоротҡостарҙың үҫеүен күҙәткән махсус постар ойошторолдо. Элек был функцияларҙы үҫемлектәрҙе һаҡлау станциялары үтәй ине, бөгөн баҫыуҙарҙа Рәсәй ауыл хужалығы үҙәгенең БР буйынса филиалы белгестәре дежур итә. Әгәр саранчалар һаны иҡтисади зарарлылыҡ сиген үтһә, ҡоротҡосҡа ҡаршы кисектергеһеҙ көрәш саралары күрелә.\nРеспублика Ауыл хужалығы министрлығы мәғлүмәттәренә ҡарағанда, бөгөн Хәйбулла, Баймаҡ, Учалы, Ейәнсура, Мәләүез, Стәрлетамаҡ, Күгәрсен, Дүртөйлө һәм Көйөргәҙе райондарында иҡтисади сикте үтәү теркәлгән. Ваҡытында саралар күреү һөҙөмтәһендә 39 мең гектар сәсеүлектәр инсектицидтар менән эшкәртелгән. Республикала саранчаға ҡаршы көрәшеү өсөн бөтә кәрәкле препараттар бар. Әгәр ауыл хужалығы предприятиеларының эшкәртеү үткәреү өсөн техник мөмкинлектәре булмаһа, республика МТС-тары һәм «Башплодородие» һиптергестәре йәлеп ителә.\nЯлан күбәләгенең таралыу осраҡтары Туймазы районында теркәлгән. Был ҡоротҡостан 580 гектар майҙан химпрепараттар менән эшкәртелгән.\nСаранча үрсеү менән бәйле хәл ҡатмарлы булыуға ҡарамаҫтан, республиканың агрономия хеҙмәттәре белгестәре хәлде контролдә тота һәм ауыл хужалығы культуралары ҡоротҡостарының таралыуын иҫкәртеү өсөн ваҡытында саралар күрә.\nТеги: ауыл хужалығы, ҡоротҡостарға ҡаршы көрәш, саранча